
PERSONAGGI 


Battista Lanzoni. a 

Teresa, soa miee. 

Virginia, soa tosa. 

Gabriell. 

Luisa, sorella de Virginia e miee de 
Carlo. 

Don Giuli, curat de campagna e fradell de Teresa. 
Enrico, moros de Virginia. 

Togn, pader de Gabriell. 

Angiolina, baila. 

— Tommas. 

Duu testimoni che parlen no. 


Epoca 1866. 


ATTO PRIMO 


SIT A TI 


Sala mobigliata decentemente, porte laterali 
ed una nel fondo, tavoli, un divano, poltrone e sedie. 


SCENA PRIMA. 


Battista, seduto al tavolino sta leggendo un giornale. 
Togn e Teresa. 


TER. Quand se tratta della felicitaa di sò ficeu 
hin propi mai assee i precauzion!... Disi minga 
quest per riguard ai interess, ma per el ca- 
ratter e per certi cattiv abitudin : adess, a dodes 
ann comencien a fumà, de 17 o 18 gh'han la 
morosa, e a 20 hin già stuff del mond; e 
quand n’han faa de sett impiccaa, allora se 
deciden a teu miee. 

TOGN Ma sura Teresa, cossa la intend de dì con 
tutt sti litanij. El mè ficeu, grazia al ciel, e] 
se po dì ona eccezion, e vuj minga cred che 
propri adess che cala on’ oretta a andà in giesa 
a sposass ghe poda vegnì di dubbi in testa, 

TER. No, no, chel se figura! El s00 benissem, 

el sò Gabriell l’è on tesor e mia tosa no la 
podarà vess che felice. Éren riflession che fa- 
seva tra de mi e nient alter. 

TOGN Del rest che la senta, se tutti i gioven 
fossen come el mè Gabriell, foo minga per dì 
el disi nanca, ghe sarìa men pastizz in di 
famili. El gh’ha domà 21 ann, l’è vera, ma 
podarìa garantì che la prima tosa ch'el gh’ha 
ditt ona paroletta d’amor l'è stada la soa. E 
peu l'ha vist come l’era timid?... bisognava 
squasi fagh coragg. 

TER. Oh sì, per quest en dubiti nanca. Des- 
sorrapù elgh’ha di sentiment religios, e questa 
l’è giamò ona bonna caparra. 

TOGN Figurass!tutt’el més passaa l'è vegnuu cont 
mi a Santa Maria Pedon a fà el més de Maria. 

TER. Ah sì? el dis de vera? Che car giovin!... 

TOGN E adess l'è ona fila de sir ch’el sta in 
casa sol cont la serva tutt’ intent a finì on 
lavorà ch’el voeur regalagh a la sposa. 

TER. On lavorà?... 8 

TOGN Sì, foo minga per dì, el disi nanch, l'è 
on’ improvvisada! 

TER. Ch'el disa, ch’el disa. 

BAT. I donn, el sa ben, hin curios com'el do- 
lor de venter. 

TER. Fa piasè léeg la toa gazetta e tas. Se 
avess dovuu speccià che ti te se interessasset 

de sto matrimoni, toa tosa l’avaria dovuu re- 
stà lì a fà crusca, Dio sa quanto temp, o se 
de nò te l’avarisset maridada col primm che 
capitava. 

BAT. Sì, ma almen l’avaria lassada libera de 
scernì quel che ghe piaseva pussee... 

TER. Ah, scernì! Se pò sentinn de pesg? Se- 
gond ti l’avaria dovuu morosà prima cont 
mezz Milan. ! l 

BAT. Sent, sora sto argoment lassem stà, par- 
lemen pu... 

TER. Sigura, perchè ti te sariet rivaa a per- 
mettegh finna de sposà quell bell bellee faa a 
guggia d’on sur Enrico, un scomunicaa, vun 
ch’el pienta chì sacch e fusella per andà 
soldaa volontari. El bell guadagn ch'emm faa 
de dopo che segond ti hemm acquistaa la li. 
bertaa... la libertaa! parola che impieniss la 
bocca e svoeuja el borsin.... 

BAT. Ben ben, finissela, e tira minga a man di 
mort a tavola. 

TER. Per fortunna che ghe sera mì a tegnì avert 
i eucce. 

ToGn Ma la veur dì, sura Teresa, ch'el sia 
propi mort? 

TER. Gh'è minga de dubitann; dopo la battaglia 
de Custoza no gh’hemm avuu pu nè neuva 
nè imbassada, e adess è passaa squasi ses mes. 

Toan Mah! quanti disgrazi e quanti vittim! 

TER. E per cossa, disi mi?... Per vanzass pien 
de debit e cont ona infinitaa de tass de pagà. 
Ona volta se diseva che i danee andaven a 
Vienna; adess dove vaghen a fornì no se sa. 

TOGN El par che chi maneggia el cazzuu vaga 
minga a becca succia. Domà stamattina leg- 
geva sulla Civiltà Cattolica ona certa storia de 
mangiarii de milion. Malarbetta, che canaruzz, 
alter che i dent di avvocatt! 

BAT. Ah, e lu l’è inscì bon de credegh a la 
Civiltà Cattolica? 

TOGN Domandi scusa, ma l'Unità Italiana la di- 
seva l’istessa robba. 

BAT. L'è natural; i estremm se tocchen. S'el 
ghe n’ha minga d'’alter de testimonianz... 

TER. Già el mè marì dopo che l’han nominaa 
official de la guardia nazional nol legg che la 
Perseveranza, quell l’è el sò Vangeli. 

TOGN (sorridendo) Sì, on vangeli in forma de 
lenzoeu, on vangeli che i apostol cognosseven 
minga. 

BAT. (vivamente) Semper mej però di sò Moni- 
teur che, in quant a mi, i paragonni al tabar 
del diavol, negher dell’indrizz e scarlatt del- 
l’invers. 

TER. Ma sì, tacchee lit adess!... 

BAT. (con un gesto d’impazienza) Oh, vatt a fà 
benedì del Papa anca ti. 

TER. Donca ch’'el .disa, sur Togn, cossa l'è mai 
st'improvvisada ? 

Togn La vedarà e la restarà sorpresa di abi- 

“ litaa di mè ficeu. Oh, ma me par chel sia lu! 


SCENA II. 


Gabriell, con un involto sotto al braccio e- detti, 
indîì Virginia. 


GAB. (parlando con molta flemma) Oh papà, sont 
forsi in ritard? (salutando) Sura Teresa... 

Togn Oh, figuret! Ti te rivet semper a temp. 

TER. E cossa el gh'ha lì sott'al brasc? 

GAB. (ridendo un po' goffamente) L'è ona improv- 
visada; l'è on regall per la spòsa, per la mia 
cara Virginia. 

TER. Vedemm, vedemm. (chiamando) Virginia, 
Virginia! i 

Vir. (entrando in scena abbigliata da sposa, meno 
il velo) Sont chì! Oh, sur Gabriell! (abbassa 
gli occhi timidamente) 

GAB. Oh, sura Virginia! (fra sé) No gh'è de dì, 
l'è ona bella tosa, e mè pader l’è staa de 
bon gust. 

TER. Varda, el t'ha portaa on regall. 

Vir. Comò, ancamò di alter gioji?... 

GaB. No, se tratta minga de gioji, ma de quaj- 

cossa che se la vorarà gradì el lavorà di mò 
man, me ciamaroo ben felice. (le porge l’in- 
volto) 

VIR. (spiegando l’involto e traendo una copertina) 
Una covertina! 

GAB. Sì, fada a croscié. 

Vir. E el dis davvera che l’ha fada lu?... 

GaB. De bon, de bon. 

TER. Che mèraviglia! 

TOGN Foo minga per dì, el disi nanca, ma mè 
fieu el gh'ha ona gran passion per el la- 
vorà di donn. 

BAT. (inveemendo) L'è ona bella fortunna per mia 
tosa, che inscì, invece de giustaa lee i calzett, 
e de taccà i pagn de la lavandera, el ghe 
pensarà sò marì. 

TER. Ti te troeuvet semper maa anca in dì robb 
pussee. sempi. Del rest, a sto mond con pu 
s'en sà pussee l’è mej. 

BAT. Bella sapienza! 

Vir. E come l’ha faa aimparà?... L'haa imparaa 
de per lu? 

GAB. No, no, a dì la veritaa, l’è stada la Ro- 
sceu, la mia donna de servizzi che m'ha in- 
segnaa. Anzi, l'è stada lee a suggerimm el 
bel penser de fà sta covertina, assicurandem 
che la saria stada on’ originalitaa de spirit e 
on bon auguri per la spòsa. Cossa ne dis la 
mia Virginietta ? 

Vir. Mi el ringrazi infinitament, e lodi el sò 

spirit. (fra sé) Ah, povera mì, incou el me 
par anmò pussee cilapp del solit. 


SCENA III. 


Carlo, Luisa, e detti. ì 


CAR. Evviva i spòs! 

LUI. (accorrendo verso Battista) Oh, papà, te stee 
ben? (salutando) Sur Togn... caro cognatino! 

CAR. Futuro! 


GAB. Oramai semm tant vesin a streng i gropp, 


che se pò dill senza paura de sbaglià. 

BAT. Ghe voreva propi el matrimoni de toa s0- 
rella per vedett in casa di tò gent. 

Lui. El sa ben, el m'è Carlo el gh'ha semper. 
de fà, e mi voo mai fceura de casa sola! 

TER. Dì puttost che l’è lu ch'el gh'ha minga 
piasò che te vegnet chì. 

Lui. Cossa la dis mai, mè marì el gh’'ha ona 
volontaa sola, la mia. 

TER. Allora me congratuli con ti che te lasset 
passà meneman di mes, senza regordass che 
mi ghe sia al mond! 

CAR. No, no, soa tosa la merita minga sti rim- 
prover. La colpa, che la creda pur, l'è tutta 

“mia, che on poo gh'ho minga temp e on poo per 

avegh minga veuja de compagnalla chì. Lee già 
la sa che sont sincer, nun semm mai andaa - 
intes in di massim, e quand se treuvem, no 
femm che beccass. Donca per sta in pas el 
mej l’è de sta a la larga. . 

ToGn L'è ona manera neuva de mantegnì la 
pas in famiglia. 

CAR. Capissi coss’el veeur dì sur Togn: che gh’en 
saria on’ altra de manera, quella de mangià 
fel e spuà mel, ma mi podaria minga abi- 
tuamm e me sciopparia el goss. 

Lui. Mè marì quell ch'el gh’ha in del coeur ghe 
l'ha sulla bocca. 

TOGN Eppur, foo minga per dì, el disi nanca, 
ma chi no sa fing no sa regnà. 

CAR. Se mi fuss on re perdaria in men de 
quella el trono e la coronna. 

BAT. Oramai hin antighitaa scaduu de prezzi, 
che i voeuren pù nanca i pattee. 

Lut. Oh, Virginia, te parlet nò, t'è pers parolla? 

VIR. Cossa te voeut che disa? 

GAB. La sura Virginia diffatti l’è penserosa 
come... come... voria trovà on bell paragon... 
come la statua dell'’omm de preja. 

TER. L'è natural, tutt'i tosann quand hin al 
tandem de dì de sì denanz al prét deventen 
magonent e malinconich. 

Lui. Mi però, te se regordet Carlin, come ri- 

deva denanz al sindegh, intanta ch’el leggeva 
su i articol del codes?... 

CAR. Almen al municipi parlen l’italian, ma 
in giesa disen su tutta quella filastrocca in 
latin che, domandi mi, ona tosa cossa l’ha de 
capì! Basta, mi di prét hoo mai voruu sa- 
veghen. 

GAB. Comè, lu l’è minga andaa in giesa a 
sposass?... 

CAR. Nanca per insogn; l’è staa l’unich patt 
che gh'hoo faa a la Luisa prima de sposalla. 

TER. Mò gener l'è negher pussee del tabar del 
diavol. Ma el vegnarà anca per lù el sò quart 
d’ora. 

CAR. Già capissi, la voeur dì che quand se di- 
venta vecc el corp el se frusta e l’anima la 
se giusta. Basta, de chì e allora vedaremm, 
e al cas vegnaroo a tceu lezion de lee. 

TER. (con calore) Come sarabt a dì?... Che mi sia 
veggia? . 

CAR. Nient, nient; che la se offenda minga, hoo 
faa per rid. 

BAT. L'è on argoment quell de l’etaa sul qual i 
donn transigen nò. 

CAR. Cioè, anzi, en fan semper di transazion, 
perchè rinuncien volentera finna a la fed de bat- 
tesim. 

SCENA IV. 
Don Giuli, e detti. 


D. Giu. (sulla porta) Deo gratias. 

Vir. Oh! santo Dio, gh'è chì el zio. 

TER. Che bon vent! 

BAT. Che bella improvvisada! 

D. GIU. (contraffacendoli) Già, già, va benissem... 
che bon vent, che bella improvvisada, e in- 
tant se marida la mia nevoda, e me se fa 
nauca avisaa! 

TER. A dì la veritaa hoo vist che quand ha fa 
spos la Luisa te set minga vegnuu, disend 
ch’el viagg l'era tropp lungh... 

D. Giu. Allora l’era on alter para de manegh; 
fresch de malattia e in tocch de salut a quella 
manera, el saria staa on strappazz tropp fort. 


\ Vir. Però a mi me par d’avreghel scritt on quin- . 


des dì fà. 

D. Giu. L’è verissem, ma senza dimm el dì 
precis. Guardava semper sul giornal e no tro- 
vava che i pubblicazion de matrimoni de tanti 
pover diavol. El par che a Milan i sciori toeu- 
jen pu miee, perchè l'è rar, ma rar ben de tro- 
vaghen su vun. De già che semm suldiscors, 

me savarissev spiegà cossa intenden de dì quand 
per indicà el mestee, scriven atlendente alla 
casa?” 

BAT. E l’è Don Giuli che fa de sti domand? 

D. GIU. Bisogna compatì l'ignoranza d’on pover 

‘ curat de campagna. © 

BAT. Attendente alla casa, l’è quella che fa 
i facc de cà... 

D. Giu. In conclusion la serva. 

BAT. Precisament.... 

D. Giu. Vedi propi che l’è el secol del progréss 
e se no me sbagli se studia de nobilità in ap- 
parenza i donn de servizzi, in reson diretta che i 
padron se sbassen fina a lor. 

BAT. Don Giuli l’è furb come on dianzen. 

CAR. El saria nanca on prét. 

TOGN Foo minga per dì,-el disi nanca, ma el 
sur curat el fà onor al proverbi: gent mon- 
tanina, scarpa grossa e testa finna. 

D. Giu. Grazie del compliment, ma ch’el scusa 
se l’ hoo minga saludaa primma; lu l’è forsi 

‘el pader.... 

TOGN De mè ficeu... sur sì. 

D. Giu. Oh, benissim! El se induvina de la fiso- 
nomia. Donca vegnii chì de voster zio. (prende 
la mano di Virginia e di Gabriele) Mi me ima- 
gini che ve vorarii ben come duu puvion; gio- 
ven vun, giovena l’altra, passarii di or de pa- 

I Duu Matrimoni. 2 

radis; la Virginia l'è ona tosa pienna de giu- 
dizzi, e sont sicur che l’avrà faa ona scelta de- 
gna de lee, sicchè me auguri che la vostra 
vita anca dopo la luna de mél l'abbia de 
vess tranquilla e felice come el primm dì de 
matrimoni. E quand mai on qua) nivolon ve- 
guess a intorbidà el bell seren, procuree cont 
on’ indulgenza reciproca de evità el temporal 
e che soratutt l'abbia mai de sfogass in tem- 
pesta, perchè anca ben che dopo -vegna feeura 
l’arcobalen el lassa semper dedree de luu ona 
sensazion de frecc e de disgust. Sentii, mi sont 
on pover curat de campagna, e quel pocch che 
possedì, on dì el sarà voster; fee donca cunt 
che la mia cà la. sia vostra. Se però on quaj 
ciar e scîir succedess, ciappee el vapor e ve- 
gnimm a trovà; nemis di facc brusch e di 
muson, ve prometti de tegniv allegher e fav 
rid. El matrimoni disen che l’è ona cadenna de 
ros, ma in quella manera che tutt i ros gh'han 
i sò. spin, nissun è infallibil e senza difett. 
Se donca se dass el cas che ona quaj rosa la 
ve spungess, mi ve insegni el rimedi de guarì 
la. ferida, on inguent ch'el sbaglia nò; mesciee 
on.onza de radis d’amor cont on peo de so- 
menza de basitt, e.se reussii a avegh stii in- 
gredient, stee pur sicur ch’el remedi el farà 
miracol. o 

Lui. Bravo zio, l'è la ricetta che, me régordi, 
el. m'ha insegnaa anca a nun dun ann fà. 

D. Giu. (sorridendo) E te l’ee trovada bonna. 

LUI. Bonissimà, ma nun però l’hemm perfezio- 

. nada cont on. ingredient de pu, e se prima el 
rimedi :l’era bon, adess l’è infallibil. 

D. Giu. E cosa l’è sto segrett? 

LUI. I carezz del.nost. Ernestin, El vederà: zio 
che bell fica; el gh'ha domà 15 mes: e el 
dis giamò i sò resonasc che l’è ona meraviglia. 

D. Giu. Quanto prima me specci de ricev. ona 
soa lettera. 

CAR. Gran mamm! quand parlen di sò Sicn 
van tutt in goga e magoga. 

LUI. E ti nò forsi, te ghe see minga mort 
adree? 

BAT. Vardee che gh'è minga temp de perd; 
a momenti vegnarà la carozza e i testimoni 
hin magara bon de vess giamò in gesa a spettà. 
Anzi mi, a bon cunt, l’è mej che vaga innanz. 

TOGN E mi ghe faroo compagnia. 

D. Giu. Allora femm ona portinada sola; appro- 
fitti volontera dell’occasion per saludà el sur 
Prevost ch’el sarà la bontaa de quindes ‘ann 
che no’l vedi. 

TER. T’el troeuvet sicur, perchè el m'ha daa pa- 
rolla clie l’avaria sposada lu. 

D. Giu. Ben, allora a bon rivedes. Mett in slava 

1 mò robb...l'è l’equipagg d’on pover préèt, on 
para de calzett, ona camisa e on collarin. 

TER. Sì, sì, lassa fà. (Togn, Battista, Don Giuli 
partono dal fondo, Teresa dalla destra) 

CAR. (a Luisa) Mi, cossa te voeut.... quell spos lì 
el m'è antipatigh che no so minga dì... el par 
on seminarista desmiss..... scommettaria che 
fin adess l’ha faa el ceregh.... 

LUI. (piano a Carlo) La mamma la dis che l'è ò 
inscì ona perla d’on giovin. 

CAR. Gh' hoo paura ch'el sia ona perla matta. 

VIR. Famm piasè Luisa a veguì a puntamm in 
testa la ghirlanda. 

Lui. Subet. (parte dalla destra con Virginia) 


SCENA V. 
Gabriell e Carlo. 


CAR. (avvicinandosi a Gabriel) El me par molto 
sora penser sur Gabriell. 

GAB. Diffatti.... me sont desmentagaa de teu su 
el liber de messa, e pensava se RR avra temp 
de andaa finna a casa. 

CAR. Mi invece me par de legg in lu quajcoss 
de minga natural. Già, adess, ormai semm pa- 
rent, e ‘el scusarà se me ciappi della confi- 
denza. 


C, 


7° 

GAB. Ch'el se figura, anzi el me onora. 

CAR. Ecco, mi pensi che sto matrimoni l’ è 
minga tutt de soa scelta.... del rest quest veur 
minga dì che lu el voeubbia ingannà ona 
tosa che l’è on tesor. 

GAB. Ma mi ghe vuj ben a la sura Virginia. 

CAR. El ben l’è minga amor. Anca mi ghe vuj 
ben al me gatt, e per quest ne sont minga 
inamoraa. S' el voeur vess sincer, lu fasend 
sto matrimoni l’ha ceduu pussee a di conve- 
nienz che alla soa inclinazion. 

GAB. Ma lu l’è on strion.... come el fà a savò 
sti robb. Diffatti l’ è staa el mè papà che ha 
combinaa tutt coss e mi l’hoo ubbidii. 

CAR. Caro lu al dì d’incen on giovin svelt, 
grand e gross sò pari el toeu minga miee per 
contentà domài sò genitor, ma prima de tutt 

el consulta el sò coeur, se de nò invece de omm 
el merita de vess ciamaa babbuin. 

GAB. El mè papà el m'ha semper ditt che chi se 
sposa de innamorament creppa de torment. 
CAR. Lu donca l'è mai staa inamoraa... el co- 

noss nò sto bell sentiment. 

GAB. Per caritaa ch’el tasa. (sospirando) Magari 
el fuss vera; saria minga sui gucc anca adess. 

CAR. Allora l’è segn che l’è impegnaa. 

GAB. No, impegnaa verament no... {fra sé) Oh, 
cossa diseva mi adess,.., 

CAR. Allora gh’el diroo mi... lu eltén el pò 
in dò scarp. Ma in sto cas vuj savà tutt 
coss, come parent ghe n’hoo el diritto, tanto 
pu che semm a temp ancamò a mandà a 
mont el matrimoni. 

GAB. (fra sé) Acqua de bellegott! calaria domà 
‘quella. (e Carlo) No, lu el ghe dà on sens 
ai mè paroll che gh’han minga.... Sigura hin 
paroll senza sens.... 


SCENA VI. 


Battista, Carlo, Gabriell, indi Virginia, 
Luisa e Teresa, 


Bar. (entrando .ed andando verso la destra) Prost, 
| prest, che el sur Prevost e i testimoni l'è già 
on poo che speccien. 

Vir. Ecco, mi sont pronta. To par papà che 
staga ben? 

BAT. Benissim. 

CAR. (piano a Luisa) La me fà l’effett d’ona vit- 
tima che vaga al supplizi. 

Lui. Cossa te voeut, per ona povera tosa l'è on 
gran moment! 

BAT. (pigliando affettuosamente la destra di Vir- 
ginia) Lassa che tò pader el te disa ona pa- 

rolla. Regordet che nissun sforza la toa vo- 
lontaa, e i consili in ogni cas hin minga co- 
mand. Quest l’è on moment che decid de tutta 
la vita (commosso), e ti sola te ghe diritto de 
pronuncià la toa sentenza. 

ViR. (affettuosamente e con voce singhiozzante ri- 
volgendosi a Battista ed a Teresa) Vialter sa- 
vii che i voster desiderii hin semper staa pus- 
see che comand per mi; avendem insegnaa fin 
de piscininna a ubbediv, l’è semper staa on piasò 
per mi a fà la vostra volontà, e gh’ hoo mai 
avuu motiv de vessen malcontenta. 

TER. Che cara tosa! 

Vir. Sto matrimonii l'è la contentezza de mia 
mader, e quest l'è giamò ona eonsolazion, e.... 

‘ona caparra de felicitaa. El Signor (con îinten- 
zione) che legg in del coeur, speri el me 
usarà misericordia... (soffocata dalla commo- 
zione).... sur Gabriell, andemm. (Gabriel! le porge 
la mano e partono con Battista e Luisa) 


FINE DELL'ATTO PRIMO. 

ATTO SECONDO 


TE IRE 


Scena come nell’Atto Primo. 


SCENA PRIMA. 


Carlo, Teresa, indi Tommaso € Angiolina 
con un poppante. 


CAR. E che la me disa on poo sora Teresa, el 
matrimoni civil, quand l’è che fan cunt de 
fall? o 

TER. El faran quand tornen indree de Genova. 
El sur Togn el sè mai risòlt de andà al 
Municipi. 

CAR. E quand l'è che van a Genova? 

TER. Stassira. 

CAR. Benissim! Ma l’ha calcolaa ben i conse- 
guenz de sta trascuranza ? La sa nò chein faccia 
a la legg el matrimoni ecclesiastich l'è minga 

. riconossuu? 

TER. Sì, per vialter che gh’avii di dottrinn tutt 

voster el capissi, ma per mi me persuaderi] 

mai che el sindegh in sti faccend l’abbia de 
cuntà pussee del pret. Del rest, mi me opponi 

. nò al matrimoni civil, ch’el faghen pur, e anzi 
se no fuss staa el sur Togn a fà truscia, per 
mi, avaria anca spettaa de fai tutt duu in- 
semma... sont minga ostinada come ti, che te 

._—voruu saveghen propi nò de la gesa. 

CAR. Per chi, come mi, fa minga consist la re- 
ligion in di apparenz, e ved in la maggior part 

di pret i nemis de la lus e del progress, po- 
deva minga adattamm a quella commedia... 
Sì, ona commedia che mi ghe lassi rappre- 
sentà a chi ghe pias, perchè cont quell lassù 
se mincionna nò, e la vera religion la stà in quell 
santuari che gh'ha per altar la coscienza, per 
vangeli l'amor del prossim e i bonn azion. 

TER. I tò teorij hin bej e bonn, ma me van 
minga giò. 

TOM. (di dentro) Sa pò? A l'è permessi? (en- 
trando) Ca la scusa tant la mia sciora... 

TER. Chi cerchee bonna gent? 

TOM. Ta chi, ca lor sciori a nun poveritt na 
dann subet de la bonna gent! 

TER. Tasii lì che se offenden adess! 

ANG. A l'è ol me omm ca l'è on biloron, ca 
la scusa. Vù andee ignà e lassem parlà mi. 
La portinara la -n’ha dii ch'al sò marì l'è naa 
foeura de cà, ma nun gh’avevem nò comed de 

‘spiccià e sa lee a l'è la soa seiora, la podaria 
pagamm ol viagi ca quij da Santa Caterina 
n’han dicc ca tocca lor e nun isaludem tant. 

TER. Vardee ch'avarii sbagliaa el pian, la mia 
gent. 

ANG. Comò al sta minga chì ol scior Battista, 
coul che gh’aveva la botega de marcant de 
brazz chilò. 

CAR. Sì, el sur Battista el sta chì, ma capissi 
minga cossa gh’avii de bisogn de ]ù. 

Tom. Ta vedet ca ta s'ee minga spiegada ciar. 
Lor scior capissen minga el nost linguagi de 
fosu. Ecco questo l’è el sò bagagli del sò omo 
che n’hano indicato quelli di Santa Caterina 
di portarci chilò. 

TER. Nò, nò, ve torni a dì che avii dliagiiua. 

ANG. (singhiozzando) Puver Battistin, a te vo- 
reva inscì ben e adess sciau me tocca lassat. 

CAR. Comè, el gh'ha nomm Battistin? 

Tom. Scior sì, Battistin. A l'è on ficu cal'è on 
angior. 

TER. Ma chì gh'è sott on misteri. Oh! l'è minga 
possibil che me marì... 

CAR. Sura Teresa, ghe cress la famiglia senza 
savell. La pò propi ringrazià la provvidenza. 

TER. Ma e ti te credarisset?... 

CAR. E perchè nd? Quand gh'è de sta sorta de 
document, se poden minga dì ciaccer de lobbia. 


TE 

Tom. Oh de sti robb chì a ua capîta paricc ai 
sciori de Milan... 

TER. Sentii la mia gent, adess mò marì l’è foeura 
de cà; tornee quand el gh’'è lù, e allora... 
Tom. Ca la scusa tant sciora, ma nun emm no 
comed de speccià; ca la ma daga quajcoss 
per ol viagi e nun gh'ha lassem chì ol sò fieu 

e sciaa. 

TER. El mè fieeu, gh'han coeur de di |... 

Tom. O quell d’ol sò omm ca l'è istess; l’è tutta 
robba in cà. Dol rest ca la sa consola, ol nost 
curat al dis che i bastard hin pussee fortunaa 
di legittim. 

TER. (a Carlo) Fammon piasò Carlo, va in gesa 
e digh gl Battista ch'el vegna a casa subet.. 

CAR. Mi ritegni che chì gh'è on sbali. 

Tom. Sigura ch’ol scior lì al gh’ha reson. 

TER. Per caritaa, va, corr, fa prest, prima che 
torna i spos. (Carlo parte) Ma vialter gh’avarii 
di cart? 

ANG. Sciora sì, la diciara de legittimamento e 
ona lettera. Mi l’hoo semper dii ca sto fieu chì 
l’eva on scior e sciao, almen adess ca 800 
che l’è in d’ona bonna cà, me par de sentì men 
ol dolor de lassall. 

TER. (fra sé) Eppur pu che ghe pensi, e pussee 
gh’hoo paura che me marì el se sia miss in d’on 
quaj imbroj. Lù per fà piasò ai alter l’andaria 

in del foeugh e l’è minga difticil ch’ el se sia 
caregaa de legna verda per fà servizzi a on 
quaj amis. Lassee on poo vedè sti cart..... 
(prende le carte) Che peccaa che sappia minga 
fà a legg... Vu bailott savii fà a legg? 

Tom. Mi no vedela sciora, sont andaa a scoeura 
duu ann in d’ol sacrista, ma n’ho imparaa che 
a tirà i mautes e a sonà i campann. 

TER. (tra sé) (Se andass chì de la miee dell’in- 
gegnee a fà legg sta lettera? L'è anca averta. 
E poeu se se squaja on quaj secrett? L'è mej 
speccià.) (restituisce la lettera). Teuj, la mia 
gent; quist hin duu franch, andee chì debass 
a l’osteria a mangià on boccon, e appenna che 

.. mè marì el vegnarà a casa, ve mandaroo a 
ciamà. 

TOM. Grazia, sciora. (parte) 

ANG. Stagala ben. (parte) 

TER. Addio baila. 


SCENA II. 


Teresa, indi Enrico, 


TER. Calava domà anca questa per famm perd 
temp e squasi squasi anca la testa. 

UNR. (entrando precipitosamente) La me spettava 
nò, vera sura Teresa ? 

TER. (spaventata) El sur Enrico! Madonna santa, 
in sto moment! 

ENR. Ah! donca l’è vera quell che m'han ditt, 
che la Virginia l’è andada in giesa a sposass? 

TER. (freddamente) L’è verissim. 

ENR. E me le dis con quella indifferenza lee? 
lee che la sa quanto ben ghe voreva a quella 
tosa... E peu se serem minga promiss de spo- 
sass appena che fuss tornaa de la guerra? 

TER. La guerra l’è squas ses mes che l’è fenida 
e la Virginia l’era stuffa de sta lì a fà crusca. 

ENR. L'era stuffa, l'è propi inscì? L'era stuffa, 
va benissim! In sto cas no gh’hoo che de dì 
mea colpa; l'è quell che gh’è success a tanti 
mè compagn. Ma sì, andee giovin generos e 
de coeur, andee a fav massacrà di todesch per 
la liberazion del vost paes... bravi, bravissim! 
mila promess, i lagrim di amis, di parent, di 
conoscent, ve accompagnen quand vee via, e 
poeu quand tornee indree trovee |’ indifferenza 
eon fregg de per tutt che ve fà gelà el coeur 
e maledì l’ora e el moment che v'è vegnuu 
el penser de fà onor alnomm de italian! Cosse 
l’è ona medaja d’ora guadagnada battendes con 

. quatter ulani, oppur per avè strappaa la bandera 
nemisa di man d’on croat ? Ona cialada, el caso, 
la fortunna, asca quand no se metta in dubbi se 
la s'è propi meritada? Andand via avì lassaa 

ona tosa che ve voreva ben, on bon impiegh 
e l’è natural, naturalissim che in del frattemp 
la tosa la se stuffa de sta lì a fà crusca e 
l'impiegh el sia staa dan a on alter che invece 
de andà a tou su ona sciabolada l’ha preferii 
de andà a caccia de raccomandazion e l’ha 
mai daa segn de vegh cald la testa. Però mi 
credi no che la Virginia la m’ abbia desmen- 
tegaa del tutt, e se hoo de cred a ona certa 
parolla de la portinara, la robba la saria minga 
inscì liscia, e lee la dovaria rendemen reson. 

TER. Cossa l’intend de dì? | 

ENR. Che i mè letter ai quaj gh'hoo mai avuu 
risposta vegneven consegnaa a lee, che fors 
ghi ha sconduu a la Virginia. 

TER. E s'anca el fuss, la gh'aveva forsi minga 
diritto ona mader de sorveglià soa tosa? Dif- 
fatti la Virginia l’è squas ses mes che le cred 
mort. 

ENR. Mort!.. Adess capissi tutt; ma ghe assi- 
curi che la soa cattiveria a mè riguard la 
passa i limit. 

TER. Virginia l’ha tolt on bravo gioven ch’ el 
gh’ha del ben di Dio, e le farà felice, mentre 
lù el doveva speccià on impiegh mej, l’eredi- 
taa del zio e per sorapù, per sollecità tutt 
sti bej robb, el va a fass soldaa, e inscì addio 
avanzament; e forsi el zio che in quanto a 

politica par che le pensa molto diversa de sò 
nevod, el podaria avè cambià penser. 

ENR. L'è inutil che la cerca de mendicà di scus, 
che la gh’abbia almen la sinceritaa de dì che 
l’ha voruu vendicass de mi. 

TER. Vendicass? 

ENR. Sì, vendicass del sò amor propi offes. I 
primm volt che mi sont vegnuu in casa soa 
gh’hoo usaa di gentilezz che lee l’ha ciappaa per: 
moneda correnta; gh’ hoo forsi ditt ona quaj 
parolla che lee l’ha minga capii ben, al ponto 
che la se sera missa di arlii per la testa... 
Che no la dubita che mi voubbia rimprove- 
ralla de avè provaa cu moment de passion per 
mi; al ecrur se ghe comanda nò... ma del dì 
che hoo capii l’equivoch podeva minga permett 
che durass on moment de pu quella illusion. 
Lee l'ha tentaa de fà la donna de spirit, e squas 
squas la m'avaria riduu in faccia se i gotton 
che ghe vegneva giò in quell moment ghe l’aves- 
sen permess. De quell dì l’ha comencià a tor- 
mentà la Virginia, a trovà in mi tutti difeté, i 
cattiv qualitaa, e finalment profittand de la 
mia lontananza, l’ha ingannaa quella povera 
tosa che la podarà minga vess felice cont on 


alter omm quand la savarà ch’el sò Enrico el 
viv, e ch’el ghe voeur ben. 


TER. Mi hoo agii per el ben de mia tosa e senza 

segond fin; la soa condotta a noster riguard 
no la podeva consigliamm a fà divers. Ona 
mader la gh’ha di dover sacrosant, e se l'è 
vera ch’el gh'ha tutt sto amor per la Virginia, 
adess l'è el moment de dimostrall. 

ENR. In che manera? 

TER. Lassandela in del sò ingann e col desmen- 
tegalla. 

ENR, Desmentegalla! (prendendola per mano ed 
accennando îl cuore) Ma lee cossa la gh’ha che 
inscì, on cceur o ona boggia de fèr? Desmen- 
tegalla? Se ved che lee l’ha mai ‘amaa. La 
compatissi. L'amor l’è on sentiment tropp bell, 
tropp nobil, tropp generos, perchè lee la poda 
sentill. L'avaria faa molto mej a dimm de andà 
a trass giò del domm... la saria stada pussec 
logica. Ma forsi allora l’avaria sentii rimors di 
coscienza. E peu i giornaj ne parlen, la gent 
ghe fà soisò comment, menter condannandem 
a morì de crepacceur e de dolor, nissun sene . 
accorg, e lee la se consolarà col dì: l'è mort 
quell visionari, quel cervell esaltaa; e se maì 
on quaj dì la vòs de la soa coscienza la se 
fasess sentì, lee la se consolaria anmò col dì: 
jesus per lù, l'era senza religion, l'era on e- 
retich|! 

TER. No, sur Enrico, ch’el se quietta; lù adess 
l’è in d’on stat de podè minga ragionà, e per 

quest tolleri i sò paroll; ma ch'el rifletta che 
de moment a moment pò tornà indree la Vir- 
ginia e el sò spos, e se le trovass chì inscì 
all’improvvisa... 

ENR. No, ragioni pussee de quell che lee la 
cred, e pur tropp vedi che per mi gh'è pu de 
speranza. Lee la trema come ona feuja perchè 
la gh'ha paura che mi faga ona quaj scenna, 
on scandol, e la sa che ghe n’avaria el diritto. 
No, invece mi voo via per mett pu pò in sta 
casa, ma ao0na condizion, assoluta, irrevocabil, 
che mi sappia che soa tosa l'è felice... (facendo 
forza a sè stesso) contenta... me scioppa el coeur... 
Dio! el sacrifizi l’è tropp fort! 

TER. (fra sé) El me fa penna;... credeva minga 
ch’el ghe voress inscì ben. (forte) Ah, car Si- 
gnor; vegnen su di scal; per caritaa ch'el se 
lassa nò vedè. (lo spinge în una stanza a sinistra) 


SCENA III. 


Virginia, Gabriell, Luisa, Battista, Togn, 
Carlo, Teresa e due lestimonii. 


TER. Come avii faa prest! 

ViR. Prest? El me pariva longh come la famm 
mi quel prét! 

LUI. Sì, l’era el sur prevost, pover vecc, mezz 
sord e orb. 
I Duu Muirimoni. 3 

BAT. A ona quaj donnetta el ghe sarà pars on 
cattiv auguri. 

CAR. Oh, no, l’è sicur de bon auguri, perchè sord 
e orb nol po vess che l’emblemma de la discre- 
zion; diffatti, se in la vita se podess sentigh 
men e vedegh el men possibil, se evitaria tanti 
disgust. Cossa ne dis sur Gabriell? 

GAB. (ridendo scioccamente) Ah! ah! el sur Carlo 
ghe pias a scherzà! 

BAT. (ai testimoni) Che resten servì de là in 
sala a bev on biccer de vin bianch. Andemm, 
i spos che daghen bon esempi. 

Vir. Per mi nè gh’hoo nè famm nè sét. 

Lur. La sposa, l'è natural! (con grazia) Te se 
regordet Carlin che anca mi sont stada on poo 
de dì che mangiava quasi nagott? 

CAR. L'amor el ten past e el leva l’apetitt. 

ToGn Peccaa ch’el sia on piatt che se trouva 
no all’osteria... el costaria pocch e el faria minga 
indigestion. i 

CAR. Quant a l’indigestion le fà e grossa, no 
800 se me spiega. 

GaB. Mi l’indigestion l’hoo mai patida. 

CAR. L'è tutta quistion de stomegh. — M’imagini, 
sur Gabriell, che l’avarà preparaa on quaj 
sonett in onor de la sposa. 

Gap. La poesia l'è mai stada el mè fort. 

CAR. Capissi, lu ghe pias pussee la nrosa. 

TOGN Mè ficeu, foo minga per dì, el disi nanca, 
l'’ama el positiv. 

CAR. E d’ona part el gh'ha minga tort. Cossa 
l’è infin la poesia? Ona bella sciorina sì, ma 
manteecada, pitturada, vestida de tull, inghir- 
landada de ros, menter la prosa se pò para- 
gonalla anca lee a ona bella donnetta, ma senza 
birlinghitt e in gipponin de nott. El sur Ga- 
briell, per paura de strafojazh el vestii el pre- 
feriss la seconda. 

GAB. El sur Carlo el tenta de famm deventà ross. 

Lui. Ven chì, Virginia, che te tiraroo via el 
vell e la ghirlanda. (Virginia e Luisa si ritirano 

. în disparte) 

TER. Battista, gh’ ho bisogn de ditt ona parola 
in quattr’ eucc. 

BAT. Oh, diamin, propi adess? 

TER. (collericamente) Coss'hin sti imbroj d’on 
bambin ch'han portaa chì pocch fà? Ven giò 
a la drizza, e per el tò mej. 

Bart. Disi, la toa testa par che la viaggia? 
Spieghet. 

TER. Bravo! Sont mi anzi che spetti ona spie» 
gazion. De chi l’è quell ficeu? 

BAT. Cossa te vout che sappia mi, el sarà de 
SÒ pader e soa mader. 

TER. No. L'è on bastard... 

BAT. Mej per lu ch’el sarà pussee fortunaa. 

TER. Ah, te gh’ee cour anca de scherzà? 

SCENA IV. 


Tomas e detti. 


Tom. (mezzo ubbriaco) Sa peu? 

TER. Ecco chì giust el bajlott; inténdetela con lu. 

Tom. La scusarà sciora... ma mi hoo spicciaa on 
pezz e vedend nissun... la mia donna intanta 
l’hoo lassada in l’ostaria ca larid e la sgava- 
sgia con tucc qui) sciori là. 

BAT. Se sbaglia sicur nò a dì ch’el vin el ve pias. 

Tom. Pitangra, tanto pu sa l'è bon. 

TOGN Me par ch’abbiev alzaa on poo el gombet? 

TOM. Hin staa tucc quij bon sciori là... Dopo 
che j'hoo faa rid cont quella lettera. 

TER. Comò, avii faa legg lalettera in mezz a 
l’osteria ? 

TOM. Sciora sì! Ma hoo fai forsi quajcoss da 
maa? Ca la scusa, nun pajsan semm ignorant. 
D'ol rest no han faa che rid e nient’olter... 
anzi dopo m'han insinuì da vegnì scià subet 
che sta carta l’avaria faa rid anca lor. 

BAT. Cià donca, fee prest, demm sta lettera, e 
che la sia fenida. 

Tom. (nel porgergli la lettera) Ch’al vaga nò in 
furia; ecco la lettera e l’attastato de legitti- 
mamento. | 

BAT. (dopo aver lelto la lettera) Cossa hoo mai 

leggiuu. Possibil ? (lascia cadere la lettera e con- 
segna îl certificato a Togn) Ch’el teeuja, 8 sur Togn. 

TOGN (sorpreso) Oh! 

CAR. (raccogliendo la lettera) Gh'è donca quajcoss 
de ben seri? 

BAT. (sedendo abbattuto) Povera la mia tosa! 

TOGN Mi sont chì de stucch! 

VIR. Papà, coss’'è success? 

BAT. Domàndeghel al sur Gabriell. 

GAB. Ah! po dass, ma la Rosceu la mantegnuu 
la parolla. 

TER. Ma, santo Dio, me fee stremì! 

CAR. Nò, gh'è nient de stremizz; se tratta d’on 
regall de matrimoni, on poo anticipaa | 8e 
veurem.. 

TER. E quella lettera lì? 

CAR. L'è sottoscritta d’ona Rosa, e quest no 
provaria alter, che al sur Gabriel] ghe pias i fior. 

TOGN (a Gabriell) Se me l’avessen giuraa, l’a- 
varia minga creduu. On ficeu che inganna sò 
pader a sto pont el merita, foo minga per dì, 
el disi nanca, ma el merita de vess maledii 
e diseredaa. 

CAR. (leggendo la lettera) Pregatissimo sigor Bat- 
tista. Il signor Gabrielle è un mostro, un 
perfidissimo che ha fatto il gingiovario a la 
sua figlia solo perchè la gaveva la dotta e 
so padre, quel baciabalauster la volluto, e a 

mi el m'ha dato un pientone. De già che el 
ga la covertina ci mando el nostro figlio da 
metterci sotto da lui proprio riconosciuto il 
mese trapassato. Traditore, macacco, ingan- 
narmi fino all’ultimo cimento come Ini fece 
spergiurando di sposare me e dindo che l'era 
minga vera che ci volesse bene alla sua figlia 
perchè l'era magra come ono stecco e gialda 
come el merluzzo, meritaria una pistolettata 
che lo mandasse all’altro mondo a imprendere 
la sperienza e a fare l’asino alle tosanne. Mì 
creperò de magone, ma non fa nagotta. Quando 
ci troveremo ghe spuaroo in faccia e tutto sarà 
finito nel sepolchero dell’ eternità. — Sono la 
infelice Rosina. 

TOGN (a Gabriell) E te gh'ee avuu coragg de 
dimm mai nagotta. Ah, no soo0 chi me tegna 
de no fà on sproposit! Nò, foo minga per dì, 
el disi nanca, ma tò pader el l’ha mai daa de 
sti cattiv esempi. 

TER. Ma, infin, chi l'è sta sciora Rosin? 

TOGN La donna de servizzi! 

GAB. Mi ghe domandi scusa. Amor el gh’ha 
imbindaa i ceucc. 

CAR. Hoo ditt mi ch'el gh’aveva el fà de se- 
minarista dismiss! 

VIR. Ah! el cosur me le diseva che doveva vess 
disgraziada! (fa per partire dalla parle ove è en- 
trato Enrico!) 

TER. (mettendoglisi innanzi) Dove te veut andà? 

VIR. Me senti el bisogn de piang, se de nò scioppi 
del magon... che la me lassa passà. 

TER. No, fermet; quiettet... tutt coss se giustarà. 

BAT. No, quist hin minga robb che se poda 
giustà inscì facilment. Mi compatissi la gio- 
ventù e i sò sbagli, ma quand se gh'ha minga 
scrupol de ingannà ona povera famiglia, come 
l'ha faa el scior Gabriell, mi disi invece, foeura 
de casa mia! Per fortuna la Virginia la gh'ha 
ancamò sò pader e soa mader e, finna che mi 
gh’avaroo vita permettaroo mai che l'abbia de 
vess esposta a di intort... 

TOGN E lu el vorariss una separazion? 

TER. On scandol de sta sort? 

BAT. (con molta dignità) La felicitaa de mia tosa 
innanz tutt. Adess semm minga in cas nissun 
de nun de ragionà freddament, ma per intant 
a scongiurà di malann pesg ghe ripetti, foeura 
de casa mia. | 

TOGN No neghi che mò ficeu l’abbia faa ona 
grossa bardassada; però el gh'ha diritto de 
menà con lu la sposa. 

BAT. E l'è sò pader che, in sto moment, me 
parla de diritto! 

GAB. (‘imidamente) El codice el dis che la miee 
la dev andà col marì. 

BAT. El codice ne dis tanti de bej robb, e fra 

i alter ch’el matrimoni el var no, se no se 
adempii la legg civil; ma pussee anmò ch’el 
eodice civil faa, el pussee di volt, a benefizi di 
imbrojoni de mestee, mi rispetti on alter co- 
dice, quell di galantomen, e in sò nomm ghe 
disi che se disfescien. 

TOGN Basta inscì, sont sta insultaa assee. Mè 
fieu, foo minga per dì, el disi nanca, l’ha faa 
ona bardassada; ma infin hin robb de gioventù 
e che scusa l'inesperienza. Adess vemm, e 
quand la ghe sarà passada e ch’el pensarà 
freddament ai sò circostanz, el sarà lu che 
vegnarà a cercamm. (parte con Gabriell) 

BAT. Ghe sarà minga pericol! 

TER. Oh, sur Togn! 

BAT. (imperiosamente) Teresa! minga ona parolla. 
El vu). 


SCENA V. 


Enrico e detti. 

ENR. Virginia! 

ViR. (sorpresa) Ah! ti... lu... viv... 

ENR. Sì, viv e pien d’amor per ti. Felice, avaria 
rispettaa on segrett e podeva tollerà che te 
me credesset mort. Desgraziada, sont chì per 
ajutatt, per vorett ben e per ditt: Spera! (gli 
astanti rimangono attoniti, Virginia sì lascia ca- 
dere su una sedia) 

FINE DELL'ATTO SECONDO. 

on cassizàA 


Sala come nell’Atto Primo. 


SCENA PRIMA. 
Virginia sola. 


Che nott d’ inferno hoo mai passaa.... Cossa 
sia success jer de mi dopo che hoo vist el mò 
Enrico mi s00 nò. Me sont sentuda a vegnì 

© giò denanz di ceucc comò on vell, e in di orecc 
on rumor de tanti campanitt... de lì on poo 
gh’ hoo veduu pu... me pars de avè faa on 
sogn longh longh, ma bell bell.... in tutt quell 
scur, (sorridendo) mi vedeva ciara la fisono- 
mia del mè Enrico e sera felice! (con mestizia) 
Felice?... quand me sont dessedada gh’aveva 
vesin el papà ch’el piangeva e el me fava 
coragg e la mamma che la me guardava fissa 
fissa cont on mist de compassion e de rim- 
prover. Ma perchè la mamma la me guardava 
inscì? La me voraria forsi minga ben?... Ob, 

cossa disi mail... Madonna santa!... Ma come 
mai peu l’Enrico, se l’era viv, el m'ha mai 
scritt... Me senti la testa che me brusa.... 


SCENA II. 


Teresa e Virginia. 


TER. (entrando) Giemò levada su! 

VIR. Sì, podeva minga avegh requie, s' era an- 
siosa de savè.... de avegh notizi.... 

TER. De chi? 

VIR. (sommessamente) De lu... del mè Enrico. 

TER. Speri ben che te pensaree a toutel foeura 
della testa. 

Vir. Impossibil, mamma. 

TER. (severamente) Impossibil! l'è la prima volta 
che te rispondet cont ona negativa a toa ma- 
der. Se injer hoo tolleraa on moment d’entu- 
siasmo, incoeu la robba l’è diversa. Ringrazia 
che a quella brutta scenna se sia minga tro- 
vaa present nè el sur Togn nè tò marì. 

VIR. (atterrita) Mè marì! 

TER. Sì, tò marì che l’avaria avuu reson de du- 
bità della tua onestaa e de refudatt come ona 
tosa disonorada. 

Vir. Oh! cossa la dis mamma? 

TER. Quand i apparenz giustifichen on sospett 


= 

l’ è lecit de cred tutt coss, e ti te see ch'el 
mond l’è pussee dispost a pensà maa che ben. 
ViR. Donca, segond lee, dovaria fa oreggia de 
mercant e adattamm a viv cont on omm che 
l’ha ingannaa la mia bonna fed e che l’è in- 
namoraa d’on’ altra? 
TEa. Prima de tutt quant al véss inamoraa de 
on’altra, bisogna che te sappiet che se tratta 
d'ona scappada de gioventù e nient alter, e che, 
jer istess el sur Togn l’ha scritt a tò pader 
disend de avè casciaa foeura de casa la serva 
e che la storia del bagaj no l’era che on strat- 
tagemma inventaa de lee, e ch’el svr Gabriell 
nol ghe pensava pu nè poch nò tant. Anzi, in 
stamattinna el vegnarà a sentì la risposta. 
VIR. Oh signor, me sen*'i a vegnì freggia domà 
al penser. 
TER. (con dolcezza) Perchè te gh’ee sealdaa la 
testa. Te compatissi, ma infin pensa che te see 
minga ona bagajnna e che l’è temp de fass ona 
reson. Te vorarisset forsi viv divisa del marì? 
Bella figura! Guarda, gh' è di matrimoni che 
come el tò gh’ han minga avuu per principi 
l'amor, eppur fan invidia. Mi stessa, quand hoo 
sposaa el Battista s'era minga inamorada, e 
per quest emm mai mancaa de fass bonna 
compagnia. 
VIR. Bonna compagnia no disi, ma però de guaj 
n'è mai mancaa. 

TER. (collericamente) Perchè tò pader l'è testard 
pussee d’on todesch, e per mia disgrazia i mè 
fieu ghe somejen on poo tropp. 

VIR. Quest l'è on rimprover che meriti no, per- 
chè soo de vessem semper fada on scrupol de 
ubbidilla. Ma cossa la voesur... finna quand]. hoo 

“creduu che l’ unich omm al qual ghe voreva 
ben el fuss mort, me s’era rassegnada a sposà 
vun che, come me diseven, l’era on bon partii; 
dal moment ch'el sur Enrico el viv, senti ch’el 
sacrifizi l'è superior ai mè forz. Saront minga 
soa, perchè la fatalitaa me l’impediss, ma sa- 
ront minga nanca d’on alter. (piangendo) Vi- 
varoo ritirada del mond, piangiaroo denter 
de mi, e quand on quaj dì tisega del dolor 
avaroo finii de soffrì, me restarà almen la 
consolazion de avè minga mancaa ai mè 
dover nè ai mè giurament. (parte) 

TER. Ecco la bella gratitudin; ona mamma la 
fà tanti struzzi per tirà su grand i sò tosann, 
per dagh ona bonna educazion, e pou tutt a 
on tratt, in d’on moment, perchè se segonda 
nò i sò caprizzi, se mett sottai pee ogni 
convenienza e riguard e se parla de morì. Già, 
el mal esempi l'è contagios, e al dì d’inceu 
se rispetta pu nient; ma finna tant che mi gh’a- 
varoo avert i ceucc, saront mai per permett 
che la mia tosa l’abbia de viv in d'ona posi- 

zion equivoca, e se i fiocsu mostren d' avegh 
pocch giudizzi, l'è dover di genitor de rime- 
 diagh e de scongiurà qui) pericol che ona fan- 
tasia esaltada la ghe impediss de vedè. 


SCENA III. 


Luisa e Teresa. 

% 

Lut. (vestita di nero col velo în capo. Entra e si 
siede, indi nascondendo il volto nelle mani dà in 
dirotto pianto) 

TER. Luisa, cossa t’è success.... parla.... se tratta 
de quaj coss de ben seri?.... Già, in d’ona fa- 
miglia quand la comencia l'è dada.... Infin, se 
pò savè cossa te gh'ee? 

LUI. (asciugandosi gli occhi) Jer mattina quand sont 
andada in giesa colla Virginia hoo trovaa don 
Ferdinand, e siccome l’era on pezz che nol me 
vedeva el m'ha faa tanti domand, e quand l’ha 
savuu che s'era maridada giamò de duu ann 
e domà civilment, el n’ha vorsuu pu e el me n’ha 
ditt tant che sont vegnuda via locca e no 
saveva pu in che mond me fuss. — Ona con- 
fusion de ide) me permetteva nò de raccapez- 
zann veunna giusta, e per tutt el dì, dopo che 
sont andada a casa no hoo faa che pensà ai 
paroll de don Ferdinand e al sò consili de an- 

damm a confessà; che per vess sincera l'era de 
quand aveva faa spòs che no ghe andava. 

TER. L'è propi vera che chi sta col zopp im- 
para a zoppegà. Ti tutta infatuada e imbesuida 
del tò Carlo, t’ee fenii a dividi sò bei teorii e 
a desmentegatt tropp prest che gh’ hemm on° 
anema de rend a Dio. 

Lui. El Carlo vedendem malinconica el me staa 
tant attaccaa finna che gh’hoo ditt tutt coss 
e el proponiment che aveva faa de andà a 
confessamm. Di alter volt aveva abordaa sto 
argoment e lu, come la sà l'ha semper tegnuu 
fermo i sò massim senza però fà di scenn, ma 
ibjer per la prima volta l’hoo vist a andà in 
furia in d’ona manera tal che mi tutta stre- 
mida hoo dovuu promettegh de parlann mai 
pu. De lì on poo, pentii de certi paroll che in 
att de furia gh’ era scappaa de bocca al mè iu- 
dirizz e al tò, el m'ha ciamaa scusa, mi gh’hoo 
traa i brasc al coll, s'hemm fa on basin e 
tutt l’è staa fenii. On penser però el mè mar- 
tellava e nol me dava pèàs, al punto che sta- 
mattinna intanta ch’el Carlo el dormiva anca- 
mò me sont vestida adasi adasi e sont andada 
in giesa. | 

TER. On poo tard, ma pazienza; mej tard che mai. 

LuI. E ben, quand al confessor gh'hoo ditt che 
me sera minga sposada a l’altar, (con dolore) 

el m'ha negaa l’assoluzion, disendem che sera 
ona concubina, e per conseguenza i mò ficeu 
eren consideraa bastard. 

TER. Se te gh’avesset daa a trà in temp a toa ma- 
der, te se trovarisset minga in sto brutt imbroj. 

LUI. On copp in su la testa credi el m'avaria 
minga faa pussee impression. In strada, me 
pariva che tucc me guardassen cont on’aria 
de sprezz, e gh'hoo minga avuu coragg de 
tornà a casa mia. El penser de trovamm faccia 
a faccia cont me marì el me spaventa. 

TER. E inscì, cossa te pensarisset de fà? 

Lut. Mi el soo nò, ma già ona risolu"ion e ona 
risoluzion seria l’è necessaria. (fra sé) (Concu- 
bina... Ah! no, quel pret l’ha voruu spaventamm. 
(a più bassa voce). Ma el m'ha anca ditt che 
el podeva nò damm l’assoluzion perchè sera... 
sera scomunicada... (poî rivolta alla madre le 
dice con ingenuità) La Virginia quella sì che 
l'è on angiol..... lee l’è andada in giesa.... 
el sò matrimoni l’è staa benedii, mentre mi 
moriroo dannada. E del pover mè Ernestin 
cossa ne sarà?... Soo nò el perchè, ma i mè 
ide) hin confus... Cossa diseva apenna adess?... 
Ah sì!... parlava del zio curat... l'è tornaz a la 
s0a parocchia? 

TER. NÒ, el se ferma finna doman; lè là in 
stanza a legg el breviari. (sì sente una scam- 
panellata) 

Lui. Ah, Madonna santa, chi mai pò vess? 
TER. Cossa te se stremisset de fà, diamin! 
Lui. S'el fuss mè marì... Ah nò, vuj minga ve- 
dell. (parte precipitosamente) 
TER. Calava propi domà questa per compì l’o- 


pera... Avanti. TI 
SCENA IV. 4 T 
Togn e Teresa, a 
TOGN Bon dì sura Teresa. L’è foeura de casa T 
sò marì? 
TER. Sì, el doveva andà per divers interess, e 
finna a l’ora de disnà el tornarà nò. T 


TOGN Allora parlaroo con lee, e ritegni stanta- 
remm minga a intendes. Dispiacentissim de 
la scenna d’injer, mi ghe doveva di spiegazion e 
come gh’ho già scritt a sò marì, mè ficeu foo 


minga per dì, el disi nanca, l’è colpevol sì ] 
ma d'ona leggerezza de gioventù. 
TER So tutt, e anzi on moment fà ne parlava a i 


la Virginia... 

TOGN E cossa ne pensa quella cara tosa? 

TER. Signor, se sa, l'è giovina, la gh'ha minga 
d'esperienza, e la se esagera el maa; però podi 
assicurall che mi viva permettaroo mai che 
la staga divisa del marì. 

TOGN De quest sont persuas, lee l'è ona donna 


io 
I, 

de giesa e la someja minga a certi mammin 
de la giornada... Basta, lassemmela lì. Ghe ta- 
saroo però nò che on poo de paura me l’aveva 
missa indoss sò marì, a proposit del matrimoni 
civil che s'ha anmò de fà. 

TER. Mi al Battista ghe doo nanca a trà, e chi 
comanda sont mì. 

TOGN Benissim, quand i omen se lassen menà 
via de certi idej stort, l’è ona fortunna de trovà 
ona miee che pensa a l’onor della famiglia. 

TER. El sur Gabriell però el sariss mej ch'el 
tardass on poo de dì a vegnì chì, perchè in- 
scì a botta calda... 

ToGn L’è perchè, come la sa, sta sira l’era fis- 
sada per el paugament de la dotta, mi gh’ho 
fa di cunt. El sur Battista, foo minga per dì, 
el disi nanca, ma el podaria trovà on pretest 
per ritardà el pagament. | 

TER. Allora in sto cas, i specci chì in sto dopo 
disnà. 

TOGN Va benissim. (parte) 


SCENA V. 
Virginia, Teresa, indi Enrico. 
Vir. Ah, mamma, mamma, cor, fa prest; la 


Luisa, dopo d’avò faa mila smani, l’ha daa 
I Duu' Matrimoni. 4 

feura tutt on bott in d’on scioppon de piang, 
e peu la s'è missa a rid come ona matta. 

TER. Calaria sta poca disgrazia. (parte) 

Vir. Povera sorella, la me fà compassion! Per 
dì la veritaa però la gh’'ha tort de scal- 
manass a quella manera. La gh’ ha on marì 
che le adora, domà injer la me diseva che l'era 
inscì felice, e incoeu per quatter paroll d'on 
pret, l’è ridotta in d'on stat de mett pietaa. 
Infin, hin omen anca lor e poden ingannass; 
ona volta gh'era el papa d’infallibil, ma adess, 
el scanchigna anca lù! Se me sentiss la mamma 
staria frescal... Mi sì, che sont ben pussee 
disgraziada... Oh! podess almen tornà a vedell, 
parlagh, senti la soa vòz domà on moment... 
adess ch'el me sa maridada el se azzardarà 

‘pu a vegnì in casa... Se ghe scrivess... e peu?... 
Ma mi adess appartegni a on alter e bisognarà 
che subissa la mia sort... Nonostant el sba- 
lordiment me regordi di sò paroll: « Felice 
avaria rispetta on segrett; desfortunada, sont 
chì per ajutatt e vorett ben. Donca se tratta 
d'on segrett, donca el sospetta minga de mi, 
del mè coeur; ma perchò l’è staa tanto temp 
senza scrivem e l’ha lassaa senza risposta i mè 

letter? 
ENR. (entrando guardingo) Perchè el diavol el 
gh'ha miss la cova. 

VIR. (sorpresa) Enrico! Ti.... chì... 

ENR. (piangendo) Sì, per tout d' ona posizion 
equivoca e per strappatt di man d’on omm 
che te podet minga amà. 

VIR. (con severità) E chi gh’ha ditt che mi ama 
nò mè marì? El mè dover de tosa onesta me 
obbliga a tegnigh on parlà doloros al mè ceur, 
no ’1 neghi, ma necessari; tra mi e lu ghe 
po vess pu nient. 

ENR. Ripett, ripett sti paroll, perchè hoo paura 
d’avò capii maa. Cossa t'hoo faa per trattamm 
in sta manera ? 

Vir. De la part de là gh'è la mamma; d’on mo- 
ment all’alter po tornà a casa mè pader e 
el capiss ben ch’el saria minga ona bella robba 
che dopo la scenna d’injer ne trovassen in- 
semma. 

ENR. La toa freddezza la me spaventa, ma mi voo 
minga via de chì senza prima che te se siet 
spiegada e che abbia avuu la certezza che te 
abbiet dismentegaa el mè amor e che adess 
te me odiet. 

VIR. (fra sé) Oh, Dio! quest l’è tropp soffrì. (ad 
Enrico) Se odia i nemis, e podaria minga cred 
che lu el sia de quel numer. 

ENR. Se te savesset cossa hoo soffert a sta tant 
temp senza notizi: ghe staa on moment che 
aveva decis de finilla cont sta vita che per 

mi no l’è stada mai che ona continua disil- 
lusion. E se te podesset leggem in del coeur, 
te vedarisset quanto soffri anca adess.... ma 
già l'è destinaa che a mi nient me deva 
anda ben. Quand sont nassuu, la mia vita l’ha 
costaa quella de mia mader, e invece di sò 
carezz gh’ hoo avuu quij d’ona serva de mè 
zio, el qual sebben scior de milion no’] m'ha las- 
saa che on piccol legaa. De fieu mi hoo mai: 
poduu allevà on canarin, ona passera che no 
la moriss in vott dì; finna i fior, ai quaj gh'a- 
veva ona gran passion, invece de vegnì bej im- 
passiven in men de quella; soldaa, hoo cercaa 
la mort e l’hoo minga trovada; l’unich penser, 
l'unica speranza l'era in ti e ti te me diset, 
fra mi e lu gh'è po vess pu nient! 

Vir. El ved minga donca che anca a mi me se 
strascia l’anima a tegnigh sto linguagg..., ma 
pur l’è necessari... 

ENR. Donca te ghe voeut ben al tò Enrico? l’è 
on sentiment de dover e nient alter che te 
liga a l'’omm che toa mader l’ha vorsuu fatt 
sposà, abusand de la toa hontaa e ingannan- 
det col sequestrà i mò e i tò letter. 

VIR. (vivamente) Sto sospett l’è on insult, e podi 
minga tollerà.... 

ENR. El saria on insult difatti s’el fuss domà on 
sospett; ma invece l'è la pura veritaa e podi 
provatel.... 


À 


ATTO TERZO 83 

ViR. Possibil! Ah sì, bisogna che t’el confessa, 
hoo dubitaa de ti, hoo creduu a quell che 
dis el proverbi, che Jontan di ceucc lontan del 
coeur, e se te avess savuu viv saria morta 
puttost che-sposann on alter. ; 

ENR. Sti paroll compensen tutt sel che hoo 
soffert. 

VIR. (affettuosamente) E la toa Virginia te pen- 
set nò quanto piang l’ha dovuu fà! La toa com- 
pagnia, m'han contaa, el dì de Custoza l’ è 
stada tajada a tocch... diseven che no era 
vanzaa che di ferii e di mort... 

ENR. Ab, sì! quella l'è stada ona giornada bru- 
sca, e se sont al mond el devia ti. 

VIR. A mi? | 

ENR. O mej al tò ritratt. (trae di tasca un ritratto) 
Guarda... 

VIR. El mè ritratt tutt rott.... ma come l’è 
stada.... 

ENR. Dopo ona nott intrega de marc innanz in- 
dree, i noster hann attaccaa i todesch, la mia 
compagnia la se trovava pocch distant de Vil- 
lafranca, tre volt in la giornada avevem re- 
spint el nemis, ma sì, menter nun serem stracch 
ai todesch ghe arrivava semper di trupp 
fresch ch'el pariva che nassessen; i noster 
faseven miracol.... un reggiment de ulani el 
se s'era buttaa addoss al corp che comandava 

el Princip Umbert e per pocch no l’han faa . 
presonee. Anca lu el s'è portaa ben e l’ha faa 
onor al nomm de la soa famiglia e de italian. 
Insomma soldaa e ufficiaj hann faa meravi- 
glià l’istess nemis. I compagnij eren desfaa, 
certi battaglion gh’ aveven per comandant on 
tenent e trii o quatter sergent, eppur nissun 
reculava, e semper innanz al grido de viva 
l’Italia! Sta Italia che tucc gh’han sulla 
bocca e pocch in del coeur. l ulani scappaven 
a carriera, e nun cavalleria a pè, adree, adree.... 
a la svolta d’ona stradella s'è imbattem in d’on 
picchett in mezz al qual gh’era el porta ban- 
dera.... lì se impegna on combattiment a corp 
a corp, la vittoria l'è nostra, mi strengeva in 
man la bandera nemisa, quand tri o quatter 
d’alter ulani me riven addoss e vun el me picca 
ona lanzada propri chì al coeur.... Tromb e 
tambour dan el segn de ritirass e mi s'era là 
in terra in d’on lagh de sangu. 

Vir. Pover Enrico! 

ENR. Dopo circa dò or, on' ambulanza austriaca 
l’ha m'ha trasportaa a Villafranca. La ferida l’era 
pericolosa, e mi sont restaa no soo quanti dì senza 
sentiment. On cerusegh todesch l’aveva ritiraa 
a tocch a tocch da la piaga el tò ritratt che 
la lanza dell’ulano l'aveva passaa de part a 
part e che ona suora de caritaa l’ha gh'avuu 

la pazienza de giustà. Quatter mes sont restaa 
in quell’ospital e pocch dopo sont staa resti- 

‘- tuì insemma a tanti alter presonee. Aveva cer- 
caa on permess per vegnì a vedett e invece m'é 
toccaa a marcià in Calabria contra i brigant. 
Quand Dio l’ha voruu hoo poduu vegh el con- 
ged; pien de gioja hoo viaggiaa dì e nott per 
arrivà prest; el vapor me pariva che l’andass 
tropp adasi, a ogni fermada cuntava i minutt 
che me tegneven lontan de ti, e quand arrivaa 
alla porta hoo sentii la notizia dal tò matri- 
monì m'è pars che la ferida la se tornass a 
dervì, e me toccaa a brancamm al mur per no 
borlà in terra. 

Vir. El destin el m' ha propri perseguitaa on 
poo tropp. 

ENR. El destin l'è in di noster man; dì ona pa- 
rolla, e mi no vivaroo che per ti... nun se las- 
saremm pu. 

Vir. In che manera? 

ENR. Vegnend via cont mi subet, adess... 

VIR. Cossa te me consigliet mai? El mè disonor! 

ENR. No, la toa felicitaa el tò ben.... sposada 
denanz all’altar te set ancamò libera.... 

VIR. Scappà, abbandonà la mia famiglia.... Ab! 
nò, l'è impossibil! 

ENR. Impossibil! Allora l'è segn che te gh’ee 
minga de ceur e che mi hoo semper vivuu 

ingannaa sul tò cunt; perchè se te provasset 
la metaa dell’amor che senti mi, sta parolla 
la t'avaria brusaa la bocca prima de podella dì. 
On'affezion che no l’è capace d’on sacrifizi, on 
amor che no sa trionfà di ostacol el merita 
nò sto nomm; ma la colpa l’è mia che dai 
mè hoo misuraa i tò sentiment e che per pos- 
sedett no soo cossa avaria faa, menter ti te 
eh'ee nanca ona parolla de confort. 


Vir. Oh, basta, Enrico!... ma te vedet nò quanto 


soffrì, te indovinet nò là tremenda mia posi- 
zion? combattuda intra l'amor el dover, sont 
ben de compiang! Ma puttost de vess creduda 
indifferenta e de vess disprezzada de ti, ecco, 
mi sont pronta a tutt, a abbandonà famiglia, 
parent... 


ENR. (co% entusiasmo) Oh, Virginia!... te set on 


angiol | 


SCENA VI. 
Battista e detti. 


BAT. (si ferma sulla porta nel fondo) 
ENR. Scusa se per on moment hoo poduu du- 


bità do ti; saveva che l’era l’unica strada per 
reussì. Sent, stassira appenna passaa l’avemaria, 
mi vegni chì a teeut, porta adree i cart neces- 
sari e andaremm in d’on'altra cittaa a spo- 

sass civilment. In seguit me riprometti mi de 
ottegnì el perdon de tò pader. 

BAT. (rivolgendosi severamente ad Enrico) Sur En- 
rico, gh'hoo semper avuu de la stima per lu, 
perchè el credeva on bravo gioven.... Ma 
l’azion ch’el stava per fà l’è indegna e trista. 
(a Virginia) Quanta ti t'avria mai creduda 
capace de desmentegà inscì facilment i tò 
dover. 

Vir. Oh, papà! perdonem! Ma s'era tanto feura 
de mi, tant infelice... a 

ENR. La colpa l’ è tutta mia, che l’ hoo ridotta 
a la disperazion.... 

BaT. Tentà on scandol de sta sort l’è propi 
tropp... i 

ENR. I mè intenzion eren onest, e la Virginia 
soriend de sta casa chì no la saria enttada in 
d'on’ altra che col titol de mia miee..... 

Vir. (piangendo) Invece saront infelice per tutta 
la vita.... Ma già mi insemma al sur Gabriell 
ghe voo nò istess.... la gent del mond che di- 
sen quell che voeuren.... 

BAT. (bruscamente) Insomma, basta ingcì; biso- 
gnava pensagh prima.... adess quell ch’ è faa è 
faa, no gh'è rimedi. 

VIR. (con dolcezza) Eppur, jer quand te me vist 
smorta e svenuda, te parlavet divers; anca ti 
te pensavet che el matrimoni della giesa l'era 

minga assee e t'ee fenii col conclud: speremm; 
Ta speranza l’ è l’ultima a perd... e mi hoo 
speraa, e quel penser el m’ ha tegnuu in vi- 
ta... ma... se adess te voltet faccia, la toa 
Virginia, che te ghe voeut tanto ben, la mo- 
rirà chì vesin a ti... e quand saront morta 
(piangendo) s'ciao... ghe saront pu... ma ti te 
piangiaret come piangi mi adess... per el ri- 
mors, per el dolor... 

BAT. (si asciuga una lagrima colla mano) Come 
se fà a resist? 

ENR. Mi gh’hoo on tort, e l’è quell de avè ten- 
taa de agì de sorpresa; ma vittima di sotter- 
fugìi de s0a miee, m'è pars de avegh avuu el 

‘diritto de fà altrettant. 

BAT. Di sotterfugi?... Cosse l’intend de dì? 

ENR. Disi che s0a miee l’è l’unica colpevol de 
sta falsa posizion, perchè dopo d’ avè faa la 
part del diavol a mè riguard colla Virginia, 
d'accord colla portinara l’ha sequestraa i mè 
«e sò letter, e l’ha lassaa che la me credess 
mort. 

BAT. Quajcoss sospettava; soo che la Teresa l’ha 
semper contrariaa sto matrimoni, ma de rivà 
a tant la credi minga capace. El cervell di 
inamoraa el viaggia a galopp, e a certi no- 
tizi bisogna fagh fa la quarantenna. 

ENR. Nò, l'è la pura veritaa, e per assicurass . 
nol gh’ha che de domandà a la portinara, 

BAT. Andemm subit, e se'l fuss vera, guai, guai 
a tucc... Me disen che sont on omm fiacch, ma 
sta volta, el giuri, savaria comandà mi.... 

VIR. (con ingenuità) E prima de tutt cossa te 
farisset? i 

BAT. Mandaria via sui duu pee la portinara. 
(parte con Enrico) 

VIR. (mortificata) Vedi che gh’hoo pocch de 
sperà, perchè se appenna la mamma la parla, 
lu el tas. 


SCENA VII. 


Teresa e Virginia. 


TER. M'era pars d’avè sentii la vos del Battista. 

VIR. Sì, diffatti, l'era chì adess. 

TER. E l’è andaa via? 

VIR. (confusa) Sì... cont on forestee, on sò amis. 

TER. E te se minga stada bona de digh de ve- 
gnì de là a vedò la Luisa... 

Vir. Ecco s'era adree per dighel... ma lu el 
parlava con sto scior... sigura. 

TER. E de cossa el discorreva... 

VIR. (imbarazzata) Ma discorreven... de galetta, 
me par. 

TER. De galetta? Ma mi no s00, ma te me 
paret confusa, imbrojada a rispond... 

Vir. Sarà benissim.... pensava alla Luisa... l’ha 
s'è calmada on poo? 

TER. Sì, i convalsion gh'hin passaa, e adess l'è 
de là col zio, Va là anca tia fagh on poo com- 
pagnia. (Virginia parte) 


SCENA VIII. 


Teresa e Carlo, 


TER.'Vuj sperà che sien domà convulsion.... la 
faseva certi ceucc de spaventada.... 

CAR. L'è chì la Luisa? L'è de stamattinna a bo- 
nora che l'è andada via e l’ha mò nanca de 
tornà a casa... 

TER. El sarà on'ora che l'è vegnuda chì, ma 
per el moment el saria mej che te la lassas- 
set sta quietta! 

CAR. Lassalla sta quietta? Donca l’è amalada? 
gh’è forsi vegnuu fastidi? L'è on pov de dì che 
la se sentiva maa, e che ghe raccomandava de 
curass. 

TER. Gh'è minga vegnuu fastidi, ma el sangu 
el gh'è andaa.a la testa e la straparla. 

CAR. Ma lee la me spavental... 

TER. Vuj sperà anzi che se tratta d’ona esalta- 
zion momentanea, e per quest mi te consili de 
lassalla quietta. 

CAR. (risolutamente) Minga prima de vessem as- 
sicuraa del sò stàt coi mè ceucc. (parte) 

SCENA IX. 


Teresa sola, 


Se gh'avess on marì cont on poo pussee d'energia 
sti robb chì suecedarien nò.... Dò tosann d'or, e 
tutt dò voeunna a stanga e l’altra a balan- 
zin.... Anca la Virginia la gh’ha di ari, ma se 
sò pader el ghe dass minga el didin sotta la 
cova, sont sicura che la sbrottariss nanca. El 
sur Togn l’ha garantii sul sò onor che sò 
ficeu el gh'ha nissun impegn sericon alter donn, 
e quell l'è on omm che se pò credegh. Tran- 
quilla su sto argoment, la Virginia la finirà 
col persuadess de pensagh pu al sur Enrico... 
bisognaria però vedè de teu de mezz tutt i 
occasion possibil che s'abbien de incontrà, per- 
chè allora l'è dada! La podaria andà del zio 
on poo de dì, e el temp che medega tutt el 
farà el rest. Seguitava a speccià che vegness 
a casa mè marì per mandall a cercà el dot- 
tor, ma vedi che l’è me) che vaga mi, (si mette 
la sciarpa ed il cappello) inscì intanta passaroo 
de San Bernardin a fà pissà ona candila al- 
l’intenzion de quella povera tosa là.... Basta, 
ch'el Signor me le manda bonna, e sia fada 
la soa volontaa. 

SCENA X. 


Carlo e Don Giuli. 


CAR, (con accento di desolazione ed abbandonandosi 
su d'una sedia) Matta! matta! 

D. Giu. Ch'el se dispera nò, sur Carlo; el dia- 
vol l’è minga inscì brutt come el pitturen. Mi 
ritegni che no se tratta che d’on access de 
convulsion,on poo seri sì, ma senza conseguenz... 

CAR. Dio voeubbia! Perchè se mi dovess perdela 
ghe accerti che no soo chi me tegnaria de fà 
on sproposit! 

D. Giu. L'esperienza l'insegna che la collera della 
sira la va tegnuda per la mattinna. 

CAR. E mi ghe l'aveva pur proibii de andass a 
confessì.... - ! 

D. Giu. E quest l’è el sò tort. La Luisa la gh'ha 
avuu on' educazion religiosa forsi anca on poo 
esagerada, e l'è natural che la dovess minga 
rinunziaa tutt a on bott a quij principii che 
l'ha sorbii se po dì col latt, e che se in ogni 
cas l’è ona garanzia de moral e de saviezza, 
costituissen la pu bella prerogativa per ona 
mader de famiglia. 

CAR. Ma mi sont minga contrari ai principii re- 
ligios; anzi i rispetti, ma dal moment che hoo 
vist a fà servì l’asperges de staftì, el con- 

fessionari de spionagg, e i pret per la massima 
part a convertiss in nemis della libertaa del 
noster paes, hoo decis de fa divorzi de lor e 
de voreghen savè pu. 

D. Giu. Perchè anca ti te eonfondet i omen coi 
principii; l’è l’error de la giornada, e la causa 
de tanti disordin. 

CAR. E anca adess che ona legg nazional imi- 
tand l’esempi di alter paes l’ha finalment 
stabilii el matrimoni civil, chi l’è che le attra- 
versa in tutti maner? Lor senza scrupol se- 
guiten a fà i matrimoni come prima senza as- 
sicurass che i spos se sien miss in regola colla 
legg civil, che sola la garantiss la legittima- 
zion di ficeu e tutt i alter conseguenz; cossa 
ne dis de sto proced? e squas fuss minga 
assee, approfittand de la debolezza d’ona donna 
la spaventen cont - di fantasma immaginari, 
mettend la desolazion in d’ona famiglia, cia- 
mandela concubina! Oh, quest l’è tropp! el passa 
el segn, e on esempi l'è necessari. 

D. Giu. L'è dover infatti de rispettà i legg del 
governo; ma signor Iddio hin semper tant im- 
brojaa che gh’ è de fà a desverges. Guarda, 
anca mi in la mia parrocchia gh’hoo avuu di. 
guaj col mè cugitor... già l'era on reazionari... 
figuret che l'è finna staa mandaa a domicili 
coatto in Sardegna; ben, lu el sosteneva che 

siccome nessuna legg proibiva de celebrà el 
matrimoni ecclesiastich senza che prima fuss 
staa faa quel civil, l’ha mai voruu persuades 
del contrari, e d’ona part el gh’ aveva minga 
tutt i tort, perchè nun prét, alla fin di fin, semm 
semper fra l’incugin ell martell; de Roma ne 
ven di ordin, e quand di volt mi me sont az- 
zardaa a domandaa di istruzion al noster sott 
Prefett del circondari, no l’ha mai fa alter 
che strenges in di spall e rispondem: libera 
chiesa in libero Stato. 

CAR. Hin i parell de Cavour. 

D. GIU. Ch’el Signor ghi je perdonna a quell brav 
omm che l’ha faa del gran ben al noster paes, 
ma quant a sta massima l’è ona specie de 
sciarada che nissun a mò de indovinà; el se- 
grett lu ghe l’avarà avuu, ma par che invece 
de lassall ai sò ered l'abbia portaa in la foppa 
con tanti alter sò be) qualitaa, de cui se pers 
la stampa. 

CAR. Comunque sia, quell che me capita a mi 
l’è ona balossada che meritaria on castigh, e 
lu sur Don Giuli, lu che l’è on galantomm, 
l’avaria minga fada. 

D. Giu. Ognidun giudica de per sè, second ì 
‘sò convinzion; e se quist hin pussee inspiraa 
per l'amor del sò simil che nè per la pagnotta, 
tanto mej; però van minga esent de fastidi, 

perchè i temp hin trist, ma trist assee. Varda, 
se on prét l'è on poo reazionari l’è in bonna 
vista della Curia, ma el se troeuva in contrast 
coi parrocchian, e se l’è liberal el riscia de 
perd la messa! Gh'è ona via de mezz, ma mi 
l’approeuvi nò, la manera de sta a cavall al 
foss imitand quell prét piemontes mè amis che 
quand vosaven: viva el papa, el respondeva: 
viva el papa; vosaven viva el re e lu: viva el 
re; ma in del sò coeur el diseva semper evviva 
el bon vin. 

CAR. Quij' hin minga omen, hin arlecchin!... 

D. Giu. Arlecchin, pulcinella, quel che te voeut, 
ma hin i omen che trionfa... El se ved ancain 
politica; incceu a destra doman a sinistra; fi- 
guret ti peu on pover préèt cressuu in semi- 
nari se l'è minga de compatì.... 


SCENA XI. 
Luisa, Virginia e detta. 


LUI. (appoggiata al braccio di Virginia) Me senti 
mej e pussee sollevada.... Oh, guarda chi vedi? 
el zio!... Quand l'è che l'è rivaa? 

CAR. (fra sé) Ah! povera mi l’è-&nmò in delliri.... 
Luisa! 

LUI. Me senti i ceucc piscinitt piscinitt, e podi 

minga distingu ben. (si avvicina a Carlo) Ab, l'è 
lu sur Gabriell... l’ha fau ben a tornà.... la Vir- 
ginia la piangeva tant! (riconoscendolo) Ah, no... 
mè marì (si allontana e va a sedersi dal lato 
opposto, pone la testa fra le mani indi sorri- 
dente) Che cialla.... hoo creduu de vedè on fan- 
tasma.... e l'era lu, el mè Carlo.... sì, hoo 
minga travist... ma perchè el me lassa chì sola.... 
el me diseva d’avemm perdonaa, che ghe saria 
staa pu nissun disgust.... 

CAR. (avvicinandosi a Luisa e piegando il ginocchio 
a terra) Sì, Luisa, guardem, sont fmi. 

Lui. In geneucc? l’ è denanz al confessor che 
se s'ingeneuggia.... el confessor! Ah no, via, 
sont scomunicada, sont ona concubina... (prende 
il braccio di Virginia e s'avvia versa la destra) 
Virginia, menem via de chì, me senti a sof- 
fogà. (partono) 

CAR. (con dolore) Ah! l’ha propri pers la reson. 
Ecco, ecco ona vittima de pu della supersti- 
zion e dell’intolleranza. 

D. GIU. No, ma l’effett natural d’ona causa pro- 
mossa da ona ostinazion esagerada e da on sen- 
timent che falsa i principii a scapit della vera 
moral. (Carlo si siede e si nasconde il viso fra 
le mani.- Don Giuli lo contempla ed esclama) El 
me fà compassion. 

FINE DELL'ATTO TERZO. 

Sala come negli atti precedenti. 


SCENA PRIMA. 


Battista e Teresa. 


BAT. Insomma sont stuff de fà la figura d’on 
barbagiacom; la gent la dis che in quella cà 
dove la donna la porta i calzon e l’omm el 
scossaa, gh'è semper maa, e mi el preuvi in 
fatt; per quest hoo decis de cambià sistema. 

TER. Te comencet on poo tard, ma fa nagotta; 
se te gh’ee di schiribizz per el coo, scoeuditi; in 
quanto a mi soo cossa hoo de fà. 

BAT. Per esempi? 

TER. El s00 mi e basta; ti te gh’et i to misteri? 
e mi gh’hoo ì mò. 

BAT. (comicamente) Teresa ! 

TER. (contraffacendola) Battista? 

BAT. A datt a tra a ti te vegnaria anmò della 
moneda, dopo tutt quell che t'ee faa. 

TER. Quell che hoo faa l’'hoo faa in fin de ben e 
tornaria de capp se me se presentass l’occasion. 

BAT. Brava! alla cattiveria attacchegh l'ostina- 
zion. Te compatissi perchè.... 


68000 I DUU MATRIMONI 


TER. (con veemenza) Perchè cossa? foeura.... i pa- 
roll a mezza bocca me piasen nò. 

BAT. Perchè te see ona donna senza caratter!... 

TER. A mi donna senza caratter! No so0 chi 
me tegna de fà ona scenna.... Ah! e te se ac- 
corget domà adess, dopo pussee de 20 ann de 
matrimoni? 

BAT. Vint ann de galera, vint ann d'inferno! 

TER. Gesummaria! che sproposit! ma ti te de- 
ventet matt! 

BAT. Sì, matt! el sont diventaa el dì che me 
sont risolt de sposatt. 

TER. E te spettet incoeu a dimmel? 

. BAT. Te l’hoo ditt cent volt, e adess tel ripetti 
con tutta la persuasion.... Quand vedi el mè 
sangu sacrificaa e la casa in rivoluzion, mi che 
per la pàs de la famiglia n’ hoo mandaa giò 
nè pocch nè tropp, l’ è natural che me senta 
offes e pensa al rimedi... 

TER. Second ti mi sont la causa de tutt, anca 
de quell che success jer a la Luisa? 

BAT. Se te avesset allevaa i tò tosann cont men 
bigottismo, forse sì e forse nò gh’avaria faa 

. tanta impression i paroll d’on prèt fanatich, al 
punto de vess lì per lì de deventà matta davera. 

TER. Se invece de avò permess on matrimoni si- 
mil te l'avesset impedii, come mi voreva, l’a- 
varia sposaa el nevod del sur Gasper, on omm 

posaa ch'el ghe fava la cort, e la saria stada 
no disi pussee contenta, ma minga in pericol 
de dovè rinnegà certi sò bon sentiment. 

BAT. Sì, on bell robb, ch’el va in giesa tutt i dì 
ma l’è fallii dò volt, e el corr adree a tutt i 
donn; on belee faa a guggia pesg del sur Ga- 
briell, el marì che te gh'ee regalaa a la Vir- 
ginia. Fà piasè parlàmen pu! 

TER. Vuj parlann finna che gh’avaroo fiaa. 

BAT. Te sarisset nanca ona donna. 

TER. Semper mej però d’on omm' senza conclu- 
sion, incceu su on pér, doman su on pomm. 


SCENA IL 
D. Giuli e detti. 


D. GIU. Miracol che siev adree a tancognà. 

BAT. L'è soa sorella, che quand la comencia ona 
litania le feniss pu. 

D. Giu. L’è semper stada inscì fin de piscininna. 

TER. Bravo, damm tort anca ti. 

D. Gru. Via, andemm, tutt dun. Diamin, minga 
tutt i paroll han de pagà dazi. Staria fresch 
mi cont la mia Perpetua, che quand la co- 
mencia la va come on molin a vent; se no 
usass on poo de indulgenza, guai. Mi la lassi 
dì, e quand l’è staffa e che la gh'hael cana- 
ruz secch la tas, oppur la pienti là senza ri- 
spondegh e voo in giardin a legg l’uffizi. 

BAT. L'è sicur che inscì se reussiss pu a taccà lit... 

D. Giu. E l’è l’unica manera de viv on poo quiett. 

BAT. Minga tucc, nè minga semper i moment hin 
compagn, e se pò usà l’istessa filosofia. E] cal- 
dar a faria de buj el trà in aria el coverc. 

D. Giu. Ma se invece de tentà de smorzà el 
fough gh'el fee sotta pussee mej, allora d’on 
piccol dagn ne farii vun pussee gross. Ve 
par, per esempi, che se mi colla Luisa invece 
de secondagh per on moment la soa inclinazion 
l’avess rimproverada seriament, oppur l’avess 
ciappada de front, saria reussii iascì prest a 
persuadella del sò ingann? 

TER. Te gh'ee ditt però de quij reson che, basta, 
per un pret, me par ch'el fuss on poo tropp. 

D. Giu. La medesinna l'ha faa el sò effett sicur 
mej di salass che ghe voreva fà el dottor. 

BAT. L'è vera, e nun gh’avaremm minga paroll 


assee [e ringraziali. | 
D. GIU. 1 medigh no veden che el fisigh amma- 


laa, menter tanti volt no se tratta che de 
malatti) moral. Vera Luisina? 


SCENA III. 
Luisa e detti. 


D. GIU. (proseguendo) Anca el Carlo l’è on poo 
amalaa. 

Lut. Ob, Dio! coss’el gh’ ha? 6 mi l’hoo lassna 
sol.... 

D. Giu. Amalaa moralment. 

LUI. Ahn!... 

D. Giu. E se gh'avess temp de fermamm a Mi- 
lan, ritegni che in pocch dì reussiria a fagh 
cambià penser. 

LUT. O zio, ch'el se ferma. 

D. Giu. Ben volentera se podess, ma el dover 
d’on pastor l'è de sta nò lontan di sò pegor.... 

LUI. ‘Se i sò pegor hin propri pegor e agnei, 
gh'è minga de pericol. 

D. Giu. De pericoi ghe n'è semper. E basta ona 
pegora malada per infettann cent se el pastor 
l’è minga subet pront a dagh el saga e a to- 
salla se occor. 

BAT. Allora sur D. Giuli, hemm de andà? 

p GIU. Sont ai sò ordin; ciao Luisina; (a Teresa 
che le volge le spalle) Ciao Teresa! Comò, te 
fet el muson? speri de trovatt pussee indrizza 

° quand torni indree. (parte con Battista) 


SCENA IV. 
Duisa e Teresa. 


. L'è già tard e el Carlo che l’aveva pro- 
miss de vegnimm a teu stamattiuna el s'ha mo 


de vedò. 

TER. L'è staa chì primma de mezz dì, ma sen- 
tend che te seret anmò in lett, el tornarà pus- 
See tard. 

Lui. E inscì, ghe par ch’el se poda persuad de 
rinunzià all'idea de fa mett sotta process Don 
Ferdinand. . 

TER. Ne dubiti molto; quand el se fissa, gh’ è 
nissun che le smceeuva. Mi però hoo minga 
faa gozz e s’el persist a vorò fà di pubblicitaa 
gh’ hoo ditt ch'el pensass pu a mett pè in 
sta casa, 

Lui. Ob, allora speri.... e poeu el zio che l’è tanto 
bon ch'el gh'ha ona manera de persuad tutta 
soa, ritegni ch’el reussirà a persuadel. 

TER. Ma cossa sceuja mi, stamattinna hin staa chì 
tutt trii a fà ciccioritt e me paren tutt d’ac- 
cord; anzi tò pader el gh’aveva on fà de mi- 
‘steri ch'el m'ha propri tirà foura de cà. 

Lui. Oh, santo Dio! come me rincress che per 

. causa mia gh’abbia de vess di dispiasè; ma el 
pregaroo tant anca mi.... 

TER. Sì, a ti el te darà a trà sossenn; a mo- 
menti l’era la causa che te diventasset matta; 
eppur a sentill lu el tort l'è tutt di alter. 

LUI. Parlemmen pu che de smorfi n’hoo faa as- 
-see, almen stant a quell che m’avii ditt, per- 
chè mi no me restaa che l’ impression come 
d’on sogn. 

SCENA V. 


Enrico e detti, indi Virginia, 


ENR. L’è permess?... Se pò?... Avanti. 

TER. Va benissim, el dis tutt coss lu, e el gh'ha 
reson, perchè el podeva capì che mi invece 
gh’avaria saraa su l’uss in faccia. 

ENR. L'ha m'ha propri giuraa ona guerra a mort. 
(prendendo una sedia) La permett n'è vera? In- 
fin cossa gh'hoo faa per trattamm come se 
trattaria on lader, on baloss qualsiasi. Hoo 
sentii che la sura Luisa l'era ammalada, che 
la Virginia la va via de Milan, e desiderava 
de savè i notizzi de veeunna e almen saludà 
l’altra per l’ultima volta. 

Lui. El sur Enrico l’è semper staa la gentilezza 
in personna, el ringrazi della soa premura; 
adess stoo benissim. 

TER. Ma el sa che lu l’è molto ben informaa 
di fatt noster! 

ENR. Me sont trovaa.... per combinazion, col sur 
Carlo, el qual el m'ha informaa de tutt... 
del viagg ch’el sur Gabriell el cunta de fa 
colla sposa.... Par anzi ch'el vosubbia spiegà 
el vòl on poo lontan, perchè stamattinna intanta 
che s'era all’ uffizi de Questura per mett in 
regola i mè cart, me sont imbattuu faccia a 

faccia col sur Gabriell che l'era là anca lu per 
ritirà on passaport. 

TER. On passaport ! 

ENR. Sì, adess hin squas deventaa inutil, ma chi 
voeur minga riscià d'avegh di fastidi viaggia 
col sò bravo passaport in saccoccia, perchè la 
polizia, siala pou todesca, francesa, svizzera, 
l'è semper polizia, e dai sò sgriff libera nos 
domine. Se podaria vess ciappaa in sbali e 
per la veritaa la saria dura de dovò passà la 
luna de mél in preson. 

TER. Ma el gh'ha on certo fà sardonigh ché s00 
minga indovinà s'el parla sul serii o per rid. 

ENR. Capissi; ghe fà sens la mia indifferenza e 
l’ha gh'ha paura che la sia on'arma de guerra. 
Ma la gh'ha tort. Lee che la m'ha semper 
rimproveraa de vess on cervell esaltaa, la do- 
varia vess contenta del cambiament. 

TER. Mi no gh'hoo titol de vess contenta nè 
maleontenta di fatt sò, perchè no me riguar- 
den nè pocch nè tropp. 

ENR. (con intenzione) Chi sa? Forsi sì e forsi nò. 

VIR. (accorrendo) Mamma, intanta che s'era al 
poggiceu hoo vist in istrada el papà e el Carlo 
che discorreven col sur Togn, ma in manera 
ch’el pariva che taccassen lit. 

Lui. Ob, signor! gh’era anca mè marì? 

ViIR. Sì, ma quell che faseva mila smani l’ era 
el sur Togn. 


da 

TER. La scusa l’è bonna, basta che la vara. Ven 
giò a la drizza: t'ee sentii la soa vos e te see 
corsa chì, 

Vir. Miracol che la treuva de rimproveramm: 
E se anca el fuss, cossa ghe saria dent de maa; 

LUI. Diffatti me par anca mi che ls sia propi 
ona robba innocenta. 

TER. Bravissima, tegnegh a bordon anca ti; quand 
se tratta de dà tort a soa mader hin semper 
pront. 

Lui. L'è tant vera, che se no m’inganni vegnen 
su di scal. (andando verso la porta:nel fondo) Sì, 
hin propi lor. 


SCENA VI. 
Togn, Carlo e detti. 


CAR. (a Luisa) E inscì, la seguita a andà ben? 

LUI. Sì, benissim. 

CAR. (piano a Virginia) Coragg, cugnadina, gh'è 
di bonn speranz. 

VIR. Comò? spieghem. 

CAR. (come sopra) Citto, te savareo tutt coss e 
prest? 

TOGN (sulla porta del fondo, con accento di dispe- 
razione) La me podeva capità, ma foo minga 
per dì, el disi nanca, inscì grossa no la me 
saria aspettada. 

TER. (andandogli incontro) Coss'è success? 


N 

LUI. Ona quaj disgrazia? 

TOGN Alter che disgrazia! 

TER. È mort quajdun? 

ToGN Magari el maa el se limitass lì. 

TER. Ma donca de cossa se tratta? 

TOGN E quell che me fà rabbia l'è vedè sò 
marì e finna D. Giuli a trovà la robba natu- 
ralissima. 

TER. Ma insomma se pò savè? 

TOGN Quell baloss l'è scappaa portandem via 
el mè orolocc d'or. 

Lui. Ma chi? 

TOGN Màè ficsu, el Gabriell, l’è scappaa in Sviz- 
zera cont la Roscea, la mia donna de servizi. 

VIR. (ingenuamente) O Signor, ve ringrazi ! 

TOGN On ficeu, foo minga per dì, el disi nanca, 
ch’el doveva vess la mia consolazion. 

ENR. L'è probabil ch’el sia andaa a viaggià per 
istruiss. 

TOGN Ch’el tasa lì e ch’el rispetta el dolor d’on 
pader ferii in del viv del sò coeur. 

CAR. El sur Toga, bisogna compatill, lu l'è 
pader, el credeva de vegh ona perla e invece 
al streng di grupp l’ha trovaa che l’era ona ni- 
scicula marscia. El disingann l’è gross, ma l’è 
quell che succed a tutt quij che, come el sur 
Togn, fidand in certi massim d'’on alter temp 
vosuren minga riconoss ch’el mond l’è destinaa 

a andà innanz e che certi figur de santifi- 
cetur e de Don Basili, no hin che mascher, 
ma de quij mascher inscì de cattiv gust che 
no fan pu fortunna nanca in teater. 

TOGN Se "1 voeeur ciappà per argoment quell che 
me capita a mi per dimostrà el progress di 
temp, alla larga de sta filosofia. È 

CAR. E perchè nò, se l'è el risultaa d’ona edu- 
cazion sbagliada e de idej stort pussee di 

— gamb d’on can. El dis el proverbi che mar 
che ponda sul fals, o ch’el borla giò o ch’el 
trà crepp de tutt i part. Sò ficeu per no borlà 
giò l'è andaa a pientà i fondament in d’on al- 
ter sit. 

TOGN Oh, ma el soo mi cossa hoo de fà! 

TER. Se podaria minga andà alla questura, fall 
arrestà e dagh ona bonna lezion? 

Vir. Ah no, mamma! l’è mej perdonagh e las- 
sall quiett. 


SCENA ULTIMA. 
Don Giuli, Battista e detti. 


BAT. (che avrà udite le ultime parole) Del rest el 
saria inutil, perchè in del moment che parlem, 
la felice coppia la sarà arrivada a Lugan. 

TOGN Donca lu el saveva... 

BAT. Tutt coss. 

TER. Ma mi la me par ona gabola, e che vial- 
ter siev tutt d’accord. 

BAT. On poo per un, cara Teresin. Ti t'ee im- 
brojaa i robb al punto de sfidamm, e mi hoo 
accettaa la guerra e l’era vora. Confessi che 
me sentiva fiacch, e allora hoo domandaa in 
soccdrs Don Giuli, ch'el s'è prestaa volontera; 
gh’hemm faa on predicott a sò fieu, l’ hemm 
obbligaa a dì la veritaa, e infin l’ha confes- 
saa de vess impegnaa cont la Roseu, de vegh 
promiss de sposalla e quant a la Virginia lu 
el se s'era decis a toeulla domà per paura de 
sò pader. No gh’era che ona difficoltaa: lu 
l’era sui gucc e l’avaria vorsuu andà via subet, 
ma ghe mancava i danee de fa el viagg, e 
mi allora gh’hoo regalaa cinqucent lira, e 
siccome l’aveva mai vist tant, squas "squas ol 
piangeva de consolazion. 

TER. (in tuono di rimprovero) Cinqueent lira propi 
ben impiegaa! 

BAT. Credi de avenn mai spenduu altrettant insci 
ben; anzi gh'hoo ditt che in cas de bisogn el 
me scrivess. 

TOGN L’azion ch’el m'ha faa sur Battista, foo min- 
ga per dì, el disi nanca, l'è on’azion de baloss, 
subornà on ficeu de famiglia, indull a scappà 
con la morosa... e lu Don Giuli, on pret, tegnì 
a man a de sti sort de robb... davvera se po- 
deva dà nient de pussee scandalos. 

D. Giu. La mia dottrina la condanna i sutter- 
fugi, e lu invece de vosà al scandol, ch’el me 
ringrazia de avegh risparmiaa di scrupol e di 
dispiasò pussee fort. 

TOGN A sto mond, foo minga per dì, el disi 
nanca, gh’ è pu nient de rispettabil; voo via 
se de nò, no sco chi me tegna de no fà ona 
scenna (parte). 

VIR. (a Battista) Allora mi adess podaroo sposà 
el sur Enrico... se almen luel me refuda no. 

BAT. (sorridendo) A pian, a pian; ghe vesur pri- 
ma lassà morì el sur Gabriell. 

Vir. Oh, Signor! ma se lu l’ha poduu sposann on' 
altra, sont minga anca mi in l’istess cas? 
BAT. Ma lor bin andaa in Svizzera, e là l'è re- 

pubblica, e l'è permess. 

VIR. (con ingenuità) Che peccaa che chì ghe sia 
minga la repubblica! Ma, e podariem nò andà 
anca nun a fà on viaggett? 

D. Gru. Sì, sta su allegra; t'ee minga capii dai 
oggiad del tò Enrico, che tutt è combinaa? 
ENR. Sì, Virginia; t'ee patii assee; ma finalment 

podi di: Virginia, te see mia! 

VIR. (con slancio) Oh, che felicitaa!... (mortifi- 

- cata) Ma, e la... la mamma?.... 

TER. Manco: mal, che menter tucc chì coman- 
den, ti tese siet regordada d’avegh ona mader. 

CAR. Che ceur d'or! ‘ 

Lui. La someja a soa sorella, n’è vera? 

‘ CAR. L'è verissim; comè dò gott d’acqua. 

TER. Se vijalter avii creduu de sorprendem ve 
ingannee, e mi me opponi formalment. 

BAT. Per fortunna el codice el dis che basta l’as- 
sens del pader. 

LUI. (a Carlo) Sent, Carlo, gh'è on mezzo de fagh 
dì de sì alla mamma. E tutt el dipend de ti. 

CAR. Parla. 

Lur. Rinunzia all'idea del process contra el mè 
confessor. 

CAR. Se quest el pò servì a la pàs de la fami- 
glia prometti de parlann pù. 

D. GIU. Sì, sì, mia sorella l’acconsent, e mi me 
SOGSOI de ottegnì de Romma el decrett de 
nullitaa del matrimoni, perchè inscì dopo quell 
civil faremm l’ecclesiastich, e anzi in quell dì 
ve-invidi tucc a la mia parrocchia, (con inten- 
zione) e saria ben felice se invece de vun po- 
dess benedinn duu. 5 

CAR. Sur Don Giuli, mi ghe devi tropp per ne- 
gagh quajcoss, in quell dì mi menaroo all’al- 
tar la mia Luisa. i 

Lui. (stringe la mano a Carlo) Grazie. 

D. Giu. Sont content d’'avè reussì, mi, pover 
pret, a ricondù l’ordin dove gh’era el disordin 

. e a drizzà di ide) stort. De quest imparee che 
la. moderazion l’è ona gran virtù. Come la saa 
l'è on condiment necessari per el mangià; 
inscì ona savia dottrina la dev inspirà tutt i 
fatt noster. La religion la va rispettada, ma 

“ in ogni cas regordev che ve inganna chi vi 
disess in sò nomm de opponev ode rispettà minga 

